
JANDIKO: Johana Jaote 

KAR NDIKO: EFESO 

KINDE NDIKO: 90-96 E YIK RUOTH (AD) 

GIK MANIE IYE 

Injili mar Johana nondiki gi Jaote Johana higni mang'eny bang' tho Ycsu kod chierne. 
Nondike mondo joma some oyie kuom Kristo kendo mondo ni giyud ngima kuom nyinge 
(20:3) Johana ondiko weche motelo mana miyudo e kitabuni kende konyisogo ngima mane 
Yesu nigo gi Wuoro kapok onyuole e piny mondo onyis ni Yesu ne ok en ng'ama lich kende 
to ni ne en Nyasaye madier. Nitie honni kod puonj mang'eny mag Yesu maok yudre kamoro 
amora makmana e kitabuni. Kwasomo sula 14-17 to wayudo puonj mane Yesu opuonjo godo 
jopuonjrenc kapok otho. Bang' tho gi chier Yesu wasomo kaka Yesu nofwenyore ni jootenc. 

THORRO 

Injili mar Johana nigi puonj moko maok yudi e buge mamoko mag Injili moloyo to 
opuonjo kuom kit Nyasaye manie i Kristo kaachiel gi puonj matut kuom ngimane. Opuonjo 
kuome gi ngeche kaka ler, adiera, hera, jakwath maber, dhoot, chier gi ngima, pi mar ngima, 
makati ma adiera to gi mamoko.Weche mamit mwayudo e sula 14-17, nyisowa hera matut 
mane Yesu nigodo kuom joma oyie kaachiel gi kuwe ma yie kelo kain kuom Kristo. 

WECHE MOCHAN KAE GIN: 

1. Chakruokne manyiso kaka Yesu en Nyasaye 1:1-14 

2. Tichne kane pokochako Injili e Cialili 1:15-4:54 

3. Injili dala mar Galili gi lwenje mane omonje Jerusalem. 5:1-10:42 

4. Chiero Lazaro koa kuom joma otho 11:157 

5. Giko mar rich Yesu 12:1-13:38. 

6. Puonj mogik mag Yesu 14:1-17:26 

7. Tho mar Yesu kod chierne 18:1-20:10 

8. Chier Yesu kod nenruokne 20:1 1-21:25 



Wach Nobedo Ringruok 

IKar chakruok Wach ne nitie, kendo 
Wach ne nikod Nyasaye, kendo Wach 
ne en Nyasaye. 2 Ne en gi Nyasaye kar 
chakruok. ;5 Gik moko duto nochwe 
kuome, kendo ka dine oonge to onge gima 
dine ochwe moscchwe. 4 Ngima ne ni 
kuome, kendo ngimano ne en ler mar ji. 
5 Lerno rieny ei mudho, to odhiero mudho 
winjo. 6 Ng'at moro nobiro ma Nyasaye 
nooro, mane nyinge Johana. "Nobiro kaka 
janeno mondo otim nend lerno, mondo 



kanyalore to ji duto oyie. 8 En owuon ne ok 
en ler nogo, to nobiro mana kaka janeno 
mar ler. !, Ler mar adier machiwo ler ne ji 
duto ne biro e piny. 10 Ne en e piny, kendo 
kata obedo ni en ema nomiyo piny obetie, 
to piny ne ok ong'eye. u Nobiro ir joge 
owuon, to joge ne ok orwake. I2 To ji duto 
mane orwake, ma gin joma noyie kuom 
nyinge, nomiyogi teko mar bedo nyithind 
Nyasaye- i;j nyithindo maok nonywol koa 
e koth dhano, kata kuom pach dhano kata 
kuom dwach dichwo, to kuom Nyasaye. 

14 Wach nodoko ringruok kendo nodak 
kodwa. Waseneno duong'ne, ma on 
duong' mar Jal Makendc, ma noa ka 
Wuoro kopong' gi ng'wono kod adiera. 
15 Johana notimo neno kuome. 
Noywagore kowacho ni, "Mani e Jal 
mane aloso kuome ka nawacho ni, 'Ng'at 
mabiro bang' a oloya mabor nikech ne 
entie kane pok abetie.'" 16 Waduto 
wascyudo gweth monuore onuore koa 
kuom gwethne mogundho. ,7 Nimar Chik 
nochiw kokalo kuom Musa, to ng'wono 
kod adiera to Yesu Kristo ema nokelo. 
,8 Onge ng'ama oseneno Nyasaye, to 
Nyasaye Achiel Makende ma nibut 
Wuoro ema osemiyo ong'eye. 

Joliana Ja Batiso Okwer Ni Ok En 
Kristo 

I9 Koro ma eni e neno mane Johana 
otimo kane jo-Yahudi modak .Jerusalem 
nooro jodolo gi jo-Lawi mondo openje ni 
ne en ng'a. 20 Ne ok odagi hulo negi, to 
nohulo negi ka en thuolo ni, "Ok an 
Kristo." 21 Ne gipenje ni, "Kare in ng'a? In 
Elija koso?" 

To nowacho ni, "Ok an." 

"In e janabi?" 

Nodwoko ni, "Ooyo." 22 Eka ne giwa- 
chone mogik ni, "In ng'a? Miwa dwoko 
mondo water ne joma ne oorowa. Iwacho 
ang'o kuomi iwuon?" 2S Johana noduoko 
gi weche mag Isaya Janabi ni,"An duond 
ng'at ma luongo e thim ni, 'Losuru yo 
moriere tir ne Ruoth.'" 24 To jo-Farisai 
moko ma noor, 25 nopenje ni, "Ka ok in 
Kristo kata Elija kata janabi to ang'o 
momiyo ibatiso ji?" 26 Johana nodwokogi 
ni, "An abatisou gi pi, to nitie ng'ato e 
dieru ma ukia. 27 En e Jal mabiro bang'a, 
ma ok awinjora gonyo tond wuochege." 
28 Magi duto notimore Bethani, loka aora 
Jordan, kuma Johana ne batisoe ji. 

Yesu Nyarombo Nyasaye 

29 Kinyne Johana noneno Yesu kabiro 
ire, mi nowacho ni,"Ne}euru Nyarombo 
mar Nyasaye, magolo richo mar piny! 



S0 Ma e ng'ama ne awuoyo kuome kane 
awacho ni, 'Ng'ato biro bang'a moloya, 
nikech ne entie kapok ne abetie.' 31 An 
awuon ne ok ang'eye, to gimomiyo ne 
abiro ka abatisoji gi pi ne en mondo 
ofwenyre ne Israel." 32 Eka Johana notimo 
nenoni: "Ne aneno Roho kalor piny koa e 
polo e kit akuru kendo kapiyo kuome. 
;j;j Ka dine Jal ma noora mondo abatis ji gi 
pi we nyisa, to dine ok ang'eye. Nonyisa 
ni, 'ng'ama ineno ka Roho olor mi opiyo 
kuome e Jal mabiro batiso ji gi Roho 
Maler.' 34 An awuon aseneno omiyo atimo 
neno ni En Wuod Nyasaye." 

Jopuonjre Yesu Mokwongo 

35 Kinyne Johana ne ni kanyo gi jop- 
uonjrene ariyo. ;i<i Kane gineno Yesu kaka- 
lo machiegni, nowacho ni, "Neyeuru 
Nyarombo mar Nyasaye!" 37 Ka jopuon- 
jrene ariyogo nowinjo kowacho mano, ne 
giluwo Yesu. 38 Yesu nolokore monenogi 
ka giluwe, mi nopenjogi ni, "Ang'o mud- 
waro?" Ne giwachone ni, "Rabi (matiende 
ni japuonj), idak kanye?" ;J! 'Nodwokogi ni, 
"Biuru mondo udhi une." Omiyo ne gidhi 
mi ne gineno kama ne odakie, kendo ne 
gibet kode kanyo odiechiengno. Ne en kar 
sa apar. 40 Andrea mowadgi Simon Petro 
ne en achiel kuom ji ariyo mane owinjo 
gima Johana nowacho kendo ma noluwo 
Yesu. 41 Gima Andrea notimo mokwongo 
tik ne en manyo owadgi ma Simon kendo 
nyise ni, "Waseyudo Mesia."(tiende ni 
Kristo). 42 Kendo nokele ir Yesu. Yesu 
norange tir kaeto owacho ni, 'In Simon 
wuod Johana, koro ibiro luongi ni Kefa" 
(ma koloki to en Petro). 

Yesu Oluongo Filipo Gi Nathaniel 

43 Kinyne Yesu nong'ado e pache 
mondo oa odhi Galili. Ka noyudo Filipo, 
nowachone ni, "Luwa." 44 Filipo, mana 
kaka Andrea gi Petro, ne aa e dala mar 
Bethsaida. 45 Filipo noyudo Nathaniel mi 
nonyise ni, "Wascyudo ng'at ma Musa 
nondiko kuome e kitap Chik, kendo ma 
jonabi be nondiko kuome- Yesu ja- 



107 



YOHANA 3:1 



Nazareth, ma wuod Josef." 4f 'Nathaniel 
nowachone ni, "Nazareth! Be gima ber 
moro amora nyalo aa kuno adier?" Filipo 
nokone ni, "Bi idhi ine." 47 Ka Yesu 
noneno Nathaniel ka biro kochomo ire, 
nowuoyo kuome kowacho ni, "Neyeuru ja 
Israel gitiende, ma onge miriambo moro 
amora kuome." 48 Nathaniel nopenje ni, 
"Ing'eya nade?" Yesu nodwoke ni, "Ne 
aneni sama ne in e tie ng'owu, kane pok 
Filipo oluongi." 49 Eka Nathaniel nod- 
woko ni, "Rabi, in Wuod Nyasaye adier; in 
Ruodh Israel." 50 Yesu nowachone ni, 
"Iyie mana nikech aa wachoni ni nende 
aneni e tie yiend ng'owu. To ibiro neno 
gik madongo moingo mano." 51 Eka 
nomedo wacho ni, "Anyisou adier ni 
ubiro neno ka polo oyawore, kendo ka 
malaike mag Nyasaye idho kendo lor 
kuom Wuod dhano." 

Yesu Oloko Pi Divai 

Chieng mar adek, arus moro ne nitie 
Kana e piny Galili. Min Yesu ne 
nikanyo, -kendo Yesu gi jopuonjrene be 
noluongi e arusno. - 5 Ka divai noremo ji, 
min Yesu nowachone ni, "Divai oserumo 
negi." 4 Yesu nowachone ni, "Mama, irwa- 
ka e wachni nang'o ? Sana pok ochopo." 
■''Min-gi nowachone jotich ni, "Timuru 
gimoro amora monyisou." ( 'To machiegni 
kanyo ne nitie degi auchiel mag pi, mane 
gin kaka degi ma jo- Yahudi ne tiyogo 
korka logo mar puodhruok, ma moro ka 
moro ne ting'o pi maromo kar galan piero 
ariyo kata piero adek. 7 Yesu nowachone 
jotich ni, "Pong'uru degi gi pi," mine 
gipong'ogi thich. 8 Eka nonyisogi ni, 
"Koro tuomuru moko oko mondo ukaw 
uter ne jatend budho." Ne gitimo kamano, 
%endo jatend budho nobilo pi mane koro 
oselokore divai. Ne ok ofwenyo kuma ne 
ogolee, kata obedo ni jotich mane otuomo 
pi to nong'eyo. Eka noluongo wuon 
kisera tenge, 10 kendo nowacho ne ni, "Ji 
duto thoroga kelo divai maber mogik 
mokuongo eka bang'e gichiwo divai 
mothechore bang' ka welo osemetho 



momer to in to ne ikano divai maber 
mogik nyaka sani." u Ranyisi mar hono 
mokwongoni Yesu notimo Kana e piny 
Galili. Nonyiso duong'ne kuom time, 
kendo jopuonjrene noyie kuome. 

Yesu Opuodho Hekalu 

12 Bang' mano nolor mwalo nyaka 
Kapernaum kaachiel gi min-gi gi owetene 
kod jopuonjrene. Kuno ne gibetie kuom 
ndalo manok. 13 Ka kinde mag Pasaka 
mar jo Yahudi ne chiegni chopo, Yesu 
nodhi Jerusalem. 14 To ei agola mag 
Hekalu, noyudo ka ji hono dhok gi rombe 
kod akuche, kendo ka jomoko to obet 
olworo mesni ka giwilo pesa. ,5 Omiyo 
noloso del gi piende molir olir, kendo 
noriembo ji duto oko ei Hekalu, kod 
rombe gi dhok bende. Nokeyo ng'injo 
mag pesa mag jowil pesa, kendo nogoyo 
mesnigipiny. lf> Tojoma nehono akuche 
to nowacho negi ni, "Goluru gigi oko kae! 
Ng'a monyisou mondo ulok od Wuora 
chiro!" '"Jopuonjrene noparo ni nondiki 
ni, "Hera matut ma aherogo odi tieka." 
,8 Eka jo Yahudi nowachone ni, "Ranyisi 
mar hono mane minyalo nyisowa mondo 
osir teko mitimogo gigi?" i;) Yesu nod- 
wokogi ni, "Kethuru Hekaluni to abiro 
gere kendo gi ndalo adek." 20 Jo Yahudi 
nodwoko ni, "Gero Hekaluni osekawo 
higni piero ang'wen gauchiel to in to ibiro 
gere gi ndalo adek ?" 2I To hekalu mane 
owuoyo kuome ne en ringre. 22 Bang' ka 
nosechier oa kuom joma otho, jopuon- 
jrene noparo gima nowachono. Omiyo ne 
giyie kuom Ndiko kod weche mane Yesu 
osewacho. 2;3 Koro kane pod en Jerusalem 
e Sap Pasaka, ji mang'eny noneno ranyisi 
mag honni mane otimo mi ne giyie kuom 
nyingc. 24 To Yesu ne ok ochiwore e lwet- 
gi, nimar nong'eyo ji duto. 25 Ne ok odwar 
neno ma dhano timo kuom dhano wadgi 
nimar nong'eyo gima ne ni ei dhano. 

Yesu Opuonjo Nikodemo 

Ne nitie ng'at moro ma ja Farisai ma 
nyinge Nikodemo, mane en achiel 

kuom jobuch jo Yahudi mane nie loch. 
2 Nikodemo nobiro ir Yesu gotieno mowa- 
chone ni, "Rabi, wang'eyo ni in japuonj 
moa kuom Nyasaye, nimar ongc ng'ama 
nyalo timo ranyisi mag honni mitimogi 
ka Nyisaye ok nikode." s Yesu nodwokc ka 
wachone ni, "Awachoni adier ni onge 
ng'ama nyalo neno pinyruodh Nyasayc ka 
ok onywolc manyien. *Nikodemo nokone 
ni, "Ere kaka inyalo nywolo ng'ato 
kosebcdo ng'ama duong'. Adier ok 
dodonji ei min mare kendo mar ariyo mi 
chak nywole!" 5 Yesu nodwoko ni, 
'Awachoni adier ni onge ng'ama nyalo 
donjo e pinyruodh Nyasaye ka ok ony- 
wolc gi pi kod Roho. fi Ringruok nywolo 
mana ringruok, to Roho nyuolo roho. 
7 Ok onego ibuogi kuom gima awachoni, 
'Nyaka nywoli manyien.' 8 Yamo ringo 
kochomo kuma ohero, kendo inyalo winje 
kofiito, to ok inyal nyiso kuma oaye kata 
kuma odhiye. Mano bende e gima timore 
ne ng'ato ka ng'ato monywol kuom 
Roho." 9 Nikodemo nopenjo ni, "Gigo 
nyalo timore kamano nade ?" 10 Yesu nod- 
woke ni, "Ere kaka ok iwinj tiend weche- 
gi to in japuonj jo Israel? 1 Anyisi adier ni 
wawuoyo kuom gik mwang'eyo, kendo 
watimo neno kuom gik mwascneno. To 
eka un pod utamoru rwako neno marwa. 
12 Asewuoyo kodu mana kuom gig pinyni 
to utamoru yie; koro ubiro yie nade ka 
awuoyo kuom gig polo? 13 Onge ng'ato 
ang'ata mosedhi e polo makmana Jal ma 
noa e polo, ma en Wuod Dhano. 14 Mana 
kaka Musa noliero thuol e thim e kaka 
Wuod Dhano bende nyaka bi lier malo, 
15 mondo ng'ato ka ng'ato moyie kuome 
obcd gi ngima manyaka chieng'. 
16 "Nikech Nyasaye nohero piny ahinya, 
omiyo nochiwo Wuode achiel makende, 
mondo ng'ato ang'ata moyie kuome kik 
lal, to obed gi ngima manyaka chieng'. 
17 Nimar Nyasaye ne ok ooro Wuode e 
piny mondo ong'ad ne piny bura, to noore 
mondo owar kode piny. ,8 Ng'ato ang'ata 
moyie kuome ok nobed gi bura. To ng'at 
ma ok oyie kuome bura oseloyo, nitech 



pok oyie kuom nying Wuoyi achiel mak- 
ende mar Nyasaye. 19 Ma e gima bura 
oseng'ado: Ler osebiro e piny, to ji nohero 
mudho kar hero ler, nikech timbegi ne 
richo. 20 Ng'ato ka ng'ato matimo richo ok 
dwar ler, kendo ok odwar donjo ei ler, 
nikech oluor ni dipo ka timbege ong'ere. 
2 'To ng'ato ang'ata ma wuotho e adiera 
donjo e ler, mondo onerc maler ne ji duto 
ni gik motimo duto gin gik ma Nyasaye 
oyiego. 

Nend Johana Ja Batiso Kuom Yesu 

22 Bang' mano, Yesu gi jopuonjrene 
nodhi nyaka e dier piny Judea, kendo 
nokawo kinde mogwarore kodgi kuno, 
kobatiso ji. 23 To Johana bende ne batiso ji 
Aenon, but Salim, nikech pi ne thoth 
kuno, kendo ji nosiko ka biro ire mondo 
obatisgi. 24 (Ma notimore ka Johana ne 
pok otwe e jela). 25 Mino wach nochakorc 
e kind jopuonjre Johana moko gi ja 
Yahudi moro kuom wach luokruok mar 
puodhruok. 2f; Ne gibiro ir Johana mi 
giwachone ni, "Rabi, ng'at ma nyocha ni 
kodi loka Jordan, Jal mane itimo nende 
cha, parie ni en bende tinde obatiso ji, 
kendo ji te dhi ire." 27 Johana nodwokogi 
ni, "Onge gima ng'ato nyalo yudo mak- 
mana mano momiye koa e polo. 28 Un 
uwegi unyalo timo neno ni ne anyisou ni, 
An ok an Kristo, to an ng'at moor mondo 
otcl nyime.' 29 Miaha en mar wuon kisera, 
kendo jachung' mar wuon kisera nyaka 
rite kendo winje; opong' gi mor bende 
kowinjo duond wuon kisera. An ema an 
gi mor machal kamano, kendo mornano 
koro oromo chuth. 30 En ema nyaka omed 
yudo duong' moloyo, to an nyaka adog 
matin. 131 "Jal moa malo ni ewi gik moko 
duto to jal moa e piny en mar piny, kendo 
owuoyo kaka ng'ama oa e piny. Jal moa e 
polo oyombo duto. ;!2 Otimo neno kuom 
gik moseneno kendo owinjo, to onge 
ng'ama orwako nende. 33 Ng'at moser- 
wake to osesiro adiera ni Nyasaye en 
jaadiera. 34 Nimar Jal ma Nyasaye oseoro 
wacho weche Nyasaye, nikech Nyasaye 

chiwo Rohone mogundho. 35 Wuoro 
ohero Wuowi, kendo oseketo gik moko 
duto e lwete. 36 Ng'ato moyie kuom 
Wuowi nigi ngima manyaka chieng' to 
ng'at modagi Wuowi ok bi neno ngima, 
nimar Nyasaye osiko kuome." 

Yesu Owuoyo Gi Chi Samaria 

a Jo Farisai nowinjo ni Yesu ne koro 
Jl yudo kendo batiso jopuonjre mang'e- 
ny moloyo Johana, -kata obedo ni Yesu 
owuon to ne ok batis ji, to jopuonjrene 
ema ne timo kamano. ;! Ka Ruoth nowinjo 
wachni, noa Judea mochako odok Galili 
kendo. 4 To nochune ni nyaka nong'ad 
dier piny Samaria. 5 Kuom mano, nochopo 
e dala moro e piny Samaria miluongo ni 
Saika, mane ni machiegni gi puodho 
mane Jakobo omiyo Josef wuode. 6 To 
soko Jakobo ne nikanyo, kendo Yesu, ka 
koro nool gi wuoth, nobet piny e dir 
sokono. Ne en kar saa auchiel. 7 Ka chi 
Samaria moro nobiro tuomo pi, Yesu 
nowachone ni, "Miyae pi amodhi." 
8 (Noyudo jopuonjrene osedhi ei taon 
mondo ong'iew chiemo.) 9 Chi Samaria 
nowachone ni, "In ja Yahudi, to an to an 
chi Samaria. Obet nade ka ikwaya pi ?" 
(Nimar jo Yahudi ok lalre gi jo Samaria.) 
1() Yesu nodwoke ni, "Ka dine ing'e mich 
Nyasaye kendo ni en ng'a makwayi math, 
dine ikwaye kendo dine omiyi pi mangi- 
ma." n Dhakono nowachone ni, 
"Jaduong', ionge gi gima inyalo tuombo- 
go, kendo soko bende tut. Pi ngimano to 
inyalo yud kanye?" 12 Iparo ni iduong' 
moloyo wuonwa Jakobo ma nomiyowa 
sokoni, kendo nomodho pige en owuon 
kaachiel gi yawuote gi jambe kod 
kwethge?" 13 Yesu nodwoko ni, "Ng'ato 
ka ng'ato ma modho pigni riyo biro loyo 
kendo, 14 to ng'ato ang'ata momodho pi 
mamiye ok nochak owinj riyo. Chutho, pi 
ma anamiye nodok soko mar pi e iye, 
mosiko ka bubni nyaka chop e ngima 
manyaka chieng'." 15 Dhakono nowachone 
ni, "Jaduong', yic imiyae pigno mondo riyo 
kik chak loya, kendo kik asik ka achando- 



ra gi biro ka pile pile mondo aom pi." 
"'Yesu nokone ni, "DM iluong chwori eka 
iduogi." 17 Nodwoke ni, "Aonge gi dich- 
wo." Yesu nowachone ni, "In kare kuom 
wacho ni ionge gi dichwo. 18 Adiera en ni 
isebedo gi chwo abich, kendo ng'at mako- 
ro in-go sani ok chwori. Gima isewa- 
chono en adier chuth." 19 Dhakono nowa- 
cho ni, "Jaduong', nenorena ni injanabi. 
20 Wuonewa nolamo e godni, to un jo 
Yahudi to uwacho ka uramo ni Jerusalem 
ema nyaka walamic ." 21 Yesu nowachone 
ratiro ni, "Mama, yie koda; ndalo biro ma 
unulamie Wuoro ok ewi godni kata ei 
Jerusalem. 22 Un jo Samaria ulamo gima 
ukia, nimar warruok aa kuom jo -Yahudi. 
23 Kata kamano kinde biro, kendo ose- 
chopo, ma jolemo madier nolam Wuoro ei 
chunygi kendo kuom adiera, nimar joma 
kamago e kit jolamo ma Wuoro dwaro. 
24 Nyasaye en chuny, omiyo joma lame 
nyaka lem gie chunygi kendo gi adiera." 
2 ' r> Dhakono nowacho ni, "Ang'eyo ni 
Mesia (Miluongo ni Kristo) biro. Ka 
enobi to enonyiswa tiend weche duto." 
2fi Eka Yesu nonyise ratiro ni, "An ma 
awuoyo kodini An en." 

Jopuonjre Oduogo Ir Yesu 

27 E sechego jopuonjrene noduogo, 
kendo ne giwuoro kane giyude kowuoyo 
gi ng'ama dhako. To onge ng'ama nopen- 
jo ni, "Ang'o midwaro kuom dhakoni?" 
kata ni, "Iwuoyo kode nang'o?" 28 Eka 
dhakono noweyo dapige kanyo, kendo 
nowuok odok ei taon mi onyiso ji ni, 
29 "Biuru uneye ng'ama oa nyisa gik moko 
duto ma asetimo. Donge ng'atni dibed 
Kristo?" 3() Joma odak e taondno duto 
nomako wuoth kochomo ire. 31 To e 
sechego jopuonjrene nosiko kajiwe ni, 
"Japuonj, bilie gimoro." ;j2 To nowacho 
negi ni, "An gi chiemo ma achamo ma 
ukia gimoro amora kuome." '^Eka jop- 
uonjrene nowacho kendgi ni, "Mitki ng'a- 
to oa kelone chiemo?" ;j4 Yesu nowachone- 
gi ni, "Chiemba en timo dwach Jal mane 
oora kendo tieko tichnc. 35 Donge uwacho 

ni, 'Odong' dweche ang'wen to keyo 
chopo?' To winjuru gima awachonu, 
"Ting'uru wengeu urang puothc! 
Gisechiek giromo keyo. 36 Kata mana sani 
ng'at maleyo ichulo pokne, kendo ochoko 
olembe mochiek ne ngima manyaka 
chieng', mondo jakomo, kaachiel gi 
jakeyo, obed mamor kaachiel. 37 Kendo 
mano siro adiera mawacho ni, "Ng'at 
achiel komo to ng'at machielo kayo." 38 Ne 
aorou mondo uka gima ne ok utiyonc. 
Jomoko nono osetiyo tich matek moloyo 
to un useyudo konyruok kuom tichgi 
matek." 

Jo Samaria Mang'eny Oyie 

• t59 Jo Samaria mang'eny moa e taondno 
noyie kuome nikech neno mane dhakono 
otimo ni, "Nende onyisa gik moko duto 
ma asetimo." 40 Omiyo ka jo-Samaria 
nobiro ire, ne gisaye mondo omed bet 
kodgi, mi nobet kodgi kuom ndalo ariyo. 
41 Kendo ji mamoko mang'eny nodoko 
joma oyie nikech weche mane owachone- 
gi- 

42 Ne giwacho ne dhakono ni, "Koro ok 
wayie nikech weche mane iwacho kende; 
koro wasewinjo gi itwa, kendo wang'eyo 
gadier ni ng'atni en Jawar mar piny." 

Yesu Ochango Wuod Jatelo 

4,£J Bang' ndalo ariyogo, nowuok odhi 
Galili. 44 (To Yesu owuon noyudo osewa- 
cho ni janabi onge gi luor e gwcng'gi 
owuon.) 45 Ka nochopo Galili, jo Galili 
norwakc. Ne giseneno gik moko duto 
mane osetimo Jerusalem chieng' Sap 
Pasaka, nimar gin bende ne gin kuno. 
4f; Nochako olimo dala mar Kana, manie 
piny Galili, kama ne oloke pi divai. To ne 
nitie jatelo moro maka ruoth ma wuode 
ne tuo kendo nie pien Kapernaum. 47 Ka 
ng'atni nowinjo ni Yesu osechopo Galili 
koa Judea, nodhi ire mosaye mondo odhi 
ochang wuode mane chiegni tho. 48 Eka 
Yesu nowachone ni, "Ka ok uneno honni 
gi ranyisi to ok ubi yie ngang' 49 Jatelo 
maka ruodhno nowachone ni, "Jaduong', 



yie idhi koda mwalo kapok nyathina 
otho." 50 Yesu nodwoke ni, "Chak wuoth 
idhi, wuodi biro bedo mangima." Ng'atno 
norwako wach mane Yesu owachone, mi 
noa odhi. 51 Ka noyudo en e yo olor 
mwalo, jotichne noromone gi wach ni 
wuode ne koro ngima. 52 Kane ononogi 
kuom saa mane wuode ochake winjo 
maber, ne giwachone ni, "Midusi nyo 
weye nyoro saa abiriyo." 53 Eka wuon 
nong'eyo ni mano e saa onogono mane 
Yesu owachone ni, "Wuodi biro bedo 
mangima." Omiyo noyie, en kaachiel gi 
joode duto. 54 Ma e tim hono mar ariyo ma 
Yesu notimo, ka nodonjo Galili koa Judea. 

Yesu Ochango Ja- Songa E Dho 
Yawo 

5 Bang' kinde moko, Yesu noidho 
odhi Jerusalem e sawo moro mar jo 
Yahudi. 2 To ei Jerusalem kanyo, but 
ranga Rombe, miluongo ni Bethesda gi 
dho jo-Aramia, ne nitiere yawo moro 
ma nigi raidhi midonjogo abich. 3 Kar 
kani ji mong'ol mathoth ahinya 
nohcroga riye - muofni, rong'onde, 
joma nigi athany - kendo ne girito 
mondo pi otugre. 4 Kinde ka kinde 
malaika mar Ruoth ne jalorga piny mi 
tug pi. Ng'ama nokwongo donjo e 
pigno sama otugoreno ne chango kuom 
kit tuo moro amora mane en gp. 5 To ne 
nitie ng'ato kanyo mane osebedo ka tuo 
osiko kuom higini piero adek gaboro. 
6 Ka Yesu nonene koriere piny kanyo, 
kendo kane onyise ni osebedo kochal 
kamano kuom kinde marabora, nopen- 
je ni, "Be idwaro ni ochangi?" 7 Ja 
songano nodwoke ni, "Jaduong', aonge 
gi ng'ama nyalo konya donjo ei yawo 
sama pi otugore. Sama atemo ni adonji 
to ng'at machielo donjo kuongona." 
8 Eka Yesu nowachone ni, "Aa malo! 
Kaw pieni mondo iwuothi." 
! 'Gikanyono ng'atno nochango, kendo 
nokawo piene mowuotho Odiechieng' 
mane gini otimorec ne en chieng' 
Sabato, 10 omiyo jo Yahudi nowacho ne 

ng'ama nochangino ni, "Kawuono en 
chieng' Sabato, kendo chik ok oyieni 
ting'o pieni." n To nodwokogi ni, 
"Ng'at ma nochanga ema nowachona 
ni, "Kaw pieni mondo iwuothi." 
12 Omiyo ne gipenje ni, "Mano to en 
ng'ama nade ma nowachoni ni ikawe 
kendo iwuothi?" I3 To ng'ama 
nochangino ne ok ong'eyo ni ng'ama ne 
ochange ne en ng'a, nimar noyudo 
Yesu oseleny oa e dier oganda mane 
nikanyo. 14 "Bang'e Yesu noyude e 
Hekalu mowachonc ni, "Winji, koro 
isedoko mangima kendo. We 
richo,nono to gimoro marach moloyo 
biro timoreni." I5 Ng'atno noa odhi 
monyiso jo Yahudi ni Yesu ema 
nochangc. 

Ngjina Miyudo Kuom Wuowi 

Hi Kuom mano, nikech Yesu ne chango 
ji chieng' Sabato, jo- Yahudi nosande. 17 To 
Yesu nowacho negi ni, "Wuora osiko 
katiyo tichne nyaka kawuono, kendo an 
bende asiko atiyo." 18 Nikech wachni, jo- 
Yahudi nomedo temo matek moloyo 
mondo ginege, nimar ne gineno ni ok 
Sabato kende ema noketho, to bende ni 
noluongo Nyasaye ni wuon-gi, manyiso 
ni ne oketore ni orom gi Nyasaye. 19 To 
Yesu nomiyogi dwoko ni: "Awachonu 
adier ni, Wuod Dhano ok nyal timo 
gimoro kende owuon; onyalo mana timo 
gima oneno ka Wuoro timo, nikech 
gimoro amora ma Wuoro timo ema 
Wuowi bende timo. 20 Nimar Wuoro 
ohero Wuowi, kendo onyise gik moko 
duto motimo. Ee, obiro medo nyise koda 
ka gik madongo moloyo magi mi uwuor. 
21 Nimar mana kaka Wuoro chiero joma 
otho, kendo miyogi ngima, e kaka Wuowi 
chiwo ngima ne ng'ato ang'ata mohero 
mondo omi. 22 To bende, Wuoro ok yal 
ng'ato, to oseketo tich ng'ado bura duto e 
lwet Wuowi, 23 mondo ekaji duto omi 
Wuowi duong' mana kaka gimiyo Wuoro 
duong'. Ng'at maok mi Wuowi duong' ok 
mi Wuoro mane oore duong'. 



24 Awachonu adier ni ng'ato ang'ata maw- 
injo wachna, kendo moyie kuom Jal mane 
oora, nigi ngima manyaka chieng', kendo 
ok bi ng'adne buch tho; oseng'ado oa e 
tho modonjo e ngima. 25 Awachonu adier 
ni ndalo biro, kendo koro osechopo, ma 
joma otho biro winjo duond Wuod 
Nyasaye, kendo joma owinjo biro doko 
mangima. 2f; Nimar mana kaka Wuoro 
nigi ngima e iye e kaka osemiyo Wuowi 
mondo obed gi ngima e iye. 27 To bende 
osemiye teko mondo ong'ad bura, nikech 
en e Wuod Dhano. 28 "Wachni kik buogu, 
nimar ndalo biro ma ji duto manie i liete- 
gi nowinj duonde 29 mi giwuog oko; joma 
osetimo maber nochier mondo obed 
mangima, to joma osetimo gik maricho 
nochier mondo ong'adnegi buch tho. 
;j0 An onge gima anyalo timo kenda; ayalo 
ji mana koluwore gi gima awinjo, kendo 
bura ma ang'ado nikare, nimar ok atim 
kamano mondo atim dwarona awuon to 
mondo atim dwaro Jal ma noora. 

Neno Kuom Yesu 

31 "Kapo ni atimo nenda awuon to 
nenda ok nikare. iJ2 To nitie ng'ama chielo 
ma timo neno ma chwaka, kendo ang'eyo 
ni neno motimo kuoma nikare. ^"Ne 
uoro joote ne Johana kendo osetimo neno 
kuom adiera. ;i4 Ok awach kamano nikech 
ayie gi nend dhano, to awache mondo 
uyud warruok. ;j5 Johana ne en taya mane 
oliel mochiwo ler, kendo nuyiero mar 
bedo mamor gi lerneno kuom kinde 
moko. S6 "To an gi neno mapek moloyo 
mar Johana. Nimar tich onogono ma 
Wuora osemiya mondo achopi, kendo ma 
koro atimo sani, timo neno ni Wuora ose- 
ora. 37 Kendo Wuoro moseora nogo oseti- 
mo neno kuoma en owuon. Pok uwinjo 
duonde nyaka nene kendo pok uneno kite, 
!8 Wachne bende onge e iu, nimar udagi 
yie kuom Jal ma nooro. !! 'Uketo chunyu 
kuom nono Ndiko nikech uparo ni unyalo 
yudo ngima manyaka chieng' kuomgi. 
Magi e Ndiko gogo ma timo neno kuoma, 
40 to kata kamano utamoru biro ira 

mondo uyud ngima. 41 "An dhano ok ema 
miya duong'; 42 ang'eyou maber. Ang'cyo 
ni uonge gi hera mar Nyasaye ci chunyu. 
4; Ascbiro e nying Wuora, to utamoru 
rwaka; to ka ng'at machielo nobi c nyinge 
owuon to ubiro rwake. 44 Ere kaka unyalo 
yie ka urwako pak ma joweteu pakougo, 
to ok utem matek mondo uyud pak moa 
kuom Nyasaye makende? 4,5,1 Kik upar ni 
abiro donjonu e nyim Wuoro. Jal madon- 
jonu en Musa, kama ukete genouno. 4(i To 
ka dine bed ni uyie kuom Musa, to An 
bende da uyie kuoma, nimar nondiko 
kuoma. 47 To kaka ok uyie kuom gik mane 
ondiko, ere kaka ubiro yie kuom gik ma 
awacho?" 

Yesu Opidlio Ji Alufu Abieh 

6 Bang' kinde moko bang' mano, Yesu 
nong'ado nyaka loka machielo mar 
Nam Galili (Ma bende iluongo ni Nam 
Tiberia), 2 kendo oganda maduong' 
noluwe nikech ne giseneno honni mane 
osetimone jotuo. 3 Eka Yesu nodhi e bath 
got kamoro mi nobet piny kanyo gi jop- 
uonjrene. 4 Sap jo Yahudi mar Pasaka koro 
nokayo machiegni. 5 Ka Yesu noting'o 
wang'e moneno oganda maduong' kabiro 
ire, nowacho ne Filipo ni, "Ere kuma 
wanyalo ng'iewe makati ne jogi mondo 
gicham?" fi Nopenjo ma mana mondo ote- 
mego, nimar nong'eyo gima nobiro timo. 
"Filipo nodwoke ni, "Kata misach dweche 
aboro ok ding'iewgo makati moromo, ma 
ng'ato ka ng'ato kuom jogi duto nyalo 
kata mana bilo matin nono!" 8 Japuonjrene 
machielo, ma Andrea, mane en owadgi 
Simon Pctro nokonc ni, 9 "Wuowi moro 
eri nika ma nigi makati matindo abich 
motedi gi shairi, kod rech matindo ariyo, 
to magi dikony ang'o kuom pidho oganda 
machal kama?" 10 Yesu nowacho ni, 
"Nyisuru ji obed piny." To ne nitie lum 
mang'eny kar kanyo, omiyo ji nobedo 
piny, joma chwo kuomgi madirom alufu 
abich. n Eka Yesu nokawo makatigo mi 
nogwedhogi, kaeto opogone joma nobedo 
piny, kaka moro ka moro kuomgi ne 



dwaro. Kamano bende e kaka notimo gi 
rechgo. 12 Kane gisechicmo giduto mi 
giyieng', nowachone jopuonjrene ni, 
"Chokuru ng'injo duto ma ji ochamo 
oweyo. Kik uwe gimoro dhi nono." 
1 3 Omiyo ne gichokogi, kendo ne gipong'o 
aditni apar gariyo gi ng'injo ma noa e 
makati matindo abich, mane joma 
nosechiemo oweyo. 14 Ka ji noneno tim 
bono ma Yesu notimono, ne gichako 
wacho ni, "Ka kuom adier to ma e janabi 
mane onego obi c piny." 15 To kaka Yesu 
nong'eyo ni ne gichano biro make mondo 
gikete ruoth githuon, noa kanyo kendo 
modhi ewi got moro kar kende. 

Yesu Owuotho Ewi Pi 

16 Ka nochopo odhiambo, jopuonjre 
nolor mwalo nyaka e dho nam, I7 kuma ne 
gidonjo ei yie, kendo ne gisiaye mi ging'a- 
do nam nyaka Kapernaum. Sechego koro 
piny noselil, to Yesu ne pok obiro irgi. 
18 Yamo ma tekre ng' eny ne kudho, kendo 
pi nam ne gingore matek. I9 Ka koro ne 
gise kiewo ngai kama nyalo romo kilomi- 
ta abich kata auchiel. Ne gineno Yesu 
kawuotho ewi pi kochiko irgi; mi luoro 
nomakogi. 2ir To nowacho negi ni, "En 
An, weuru luor." 21 Ka nosewacho mano 
eka koro ne giyie mar rwake ei yie. Kendo 
gikanyono yie nochopo e dho nam kama 
negidhiye. 22 Kinyne, oganda mane nikode 
loka nam noyudo ni yie achiel kende ema 
ne nikanyo, kendo ni Yesu gi jopuonjrene 
ne ok jodonjo ei yie, to ni ne gidhi adhiya 
kendgi. 23 Eka yiedhi moko moa Tiberia 
nogowo but kama ne ji ochame makati, 
bang' ka Ruoth nosegoyo erokamano. 
24 Ka ogandano nofwenyo ni Yesu gi jop- 
uonjrene ne onge kanyo, ne gidonjo e 
yiedhigo, mi gidhi Kapernaum, mondo 
gimany Yesu kuno. 

Yesu E Makati Mar Ngima 

25 Kane giyude loka nam koma chielo, 
ne gipenje ni, "Rabi, ncnde ichopo ka 
karang'o?" 2<i Yesu nodwokogi kawacho 
ni, "Anyisou adier ni umanya ok nikech 

nyo uneno timbe hono, to mana nikech 
nyo uchamo makati mi uyieng'. 27 Weuru 
tiyo ne chiemo marumo, to tiuru ne 
chiemo masiko nyaka chop uyud ngima 
manyaka chieng', ma Wuod Dhano biro 
miyou. Nyasaye oscketo kido mare kuome 
manyiso ni oyie kode." 28 Eka negipenje 
ni, "Ang'o mowinjore watim eka mondo 
wati tije ma Nyasaye dwaro?" 29 Yesu 
nodwoko ni, "Tij Nyasaye en ma: Ni 
mondo uyie kuom Jal moseoro." 30 Kuom 
mano ne gipenje ni, "Kara tim hono mane 
mibiro nyisowa mondo wane eka wayie 
kuomi? Ang'o mibiro timonwa? 
31 Kwerewa nochamo manna e thim; 
mana kaka ondiki ni, 'Nomiyogi makati 
moa e polo mondo gicham.' - S2 Yesu nowa- 
cho negi ni, "Anyisou adier ni Musa ok 
ema osemiyou makati moa e polo, to 
Wuora ema miyou makati maradier moa 
e polo. 33 Nimar makati mar Nyasaye en 
Jal malor piny koa e polo kendo chiwo 
ngima ne piny." 34 Ne giwachone ni, 
"Jaduong', miwae makatino pile pile 
kochakore kawuono." 35 Eka Yesu nony- 
isogi ratiro ni, An e makati mar ngima. 
Ng'ama obiro ira kech ok noka, kendo 
ng'ama oyie kuoma riyo ok nolo ngang'. 
;jf 'To mana kaka nyocha anyisou, usenena 
to pod udagi yie. 37 Joma Wuoro omiya 
duto biro ira, kendo ng'ato ang'ata 
mobiro ira ok anariembi ngang'. 38 Nimar 
ascbiro e piny ka aa e polo ok mondo atim 
dwacha, to mondo atim dwach Jal ma 
noora. 39 To dwach Jal mane oora en ma: 
Ni mondo kik awit kata achiel kuom ji 
duto mosemiya, to ni mondo achiergi 
chieng' giko. 40 Nikech dwach Wuora en 
ni ji duto mageno kuom Wuowi, kendo 
moyie kuome obed gi ngima manyaka 
chieng', kendo abiro chiere chieng' giko." 
41 Jo Yahudi nochako ng'ur kode nikech 
nowacho ni, "An e makati ma nolor e piny 
koa e polo." 42 Ne giwacho ni, 'Ma donge 
en Yesu, ma wuod Josef, ma wang'cyo 
wuon gi min? Ere kaka dobukre kowacho 
sani ni, 'Ne abiro e piny ka aa e polo?" 
43 Kuom mano, Yesu nokwerogi ni, 



"Weuru ng'ur e kindu uwegi. ^Onge 
ng'ama nyalo biro ira ka Wuora mane 
oora ok ema oyuaye, kendo anachiere 
chieng' giko. 45 Ondiki e kitepe Jbnabi ni, 
'Nyasaye nopuonjgi gin duto. Ji duto ma 
winjo wach Wuoro, kendo mapuonjore 
kuome, biro ira. 46 Onge ng'ama oseneno 
Wuoro makmana Jal ma noa ka Nyasaye; 
En kende ema oseneno Wuoro. 47 Anyisou 
adier ni ng'ama oyie nigi ngima manyaka 
chieng'. 48 An e makati mar ngima. 
49 Kwereu nochamo manna e thim, to kata 
kamano ne githo. 50 To makati moa e polo 
eri ni ka, ma ng'ato nyalo chamo mondo 
kik otho. 51 An e makati mangima ma 
nobiro e piny koa e polo. Ka ng'at moro 
amora ochamo makatini, to obiro bet 
mangima nyaka chieng'. Makatini en 
ringra, ma abiro chiwo mondo eka piny 
obed mangima." 52 Eka jo Yahudi nochako 
goyo mbaka ma iye tek e kindgi giwegi, 
ka giwacho ni, "Ere kaka ng'atni nyalo 
miyowa ringre mondo wacham?" 53 Eka 
Yesu nowacho negi ni, "Anyisou adier ni, 
ka ok uchamo ringre Wuod Dhano kendo 
umadho rembe to uonge gi ngima e iu. 
54 Ng'ato ang'ata machamo ringra kendo 
madho remba nigi ngima manyaka 
chieng', kendo abiro chiere chieng' giko. 
55 nimar ringra en chiemo adier kendo 
remba en math adier. 56 Ng'ato ang'ata 
machamo ringra kendo madho remba 
siko kuoma, to an bende asiko kuome. 
57 Mana kaka Wuoro Mangima noora, 
kendo angima nikech Wuoro, e kaka ng'a- 
ma chama biro bedo mangima nikech an. 
58 Ma e makati ma nolor piny koa e polo. 
Kwereu nochamo manna to ne githo, to 
ng'ama chamo makatini biro bedo mangi- 
ma nyaka chieng'." 59 Nowacho wechegi 
Kapernaum ka noyudo opuonjo ei 
Sunagogi. 

Jopuonjre Mang'eny Oweyo Yesu 

<i0 Kane giwinjo wachno, thoth jopuon- 
jrene nowacho ni, "Ma en puonj matek 
manade. En ng'a manyalo yie kode?" 
61 Kaka Yesu nong'eyo ni jopuonjrene ne 

ng'ur kuom wachni, nowacho negi ni, 
"Mitki wachni ochwanyou? f!2 Ka kamano 
to ubiro timoru nade ka unune Wuod 
Dhano ka idho dok kuma ne entie mok- 
wongo! (i;! Roho ema chiwo ngima; 
ringruok ok kony gimoro.Weche ma 
asewachonu gin chuny kendo gin ngima. 
f;4 To eka nitie jomoko kuomu maok oyic." 
Nimar Yesu noseng'eyo nyaka aa 
chakruok ni ne en ng'a kuomgi mane ok 
oyie, kendo mane biro ndhoge. 65 Nomedo 
wuoyo kowacho ni, "Mano emomiyo ne 
anyisou ni onge ng'ama nyalo biro ira ka 
ok Wuora ema omiye nyalo mar timo 
kamano." 66 Chakre kindeno thothjop- 
uonjrene nolokore oweye, kendo ne 
giweyo luwe. 67 Yesu nopenjo jopuonjre 
apar gariyo ni, "Mitki un bende udwaro 
aa?" 68 Simon Petro noduoko ni, "Ruoth, 
en ng'a madwadhi ire? In ema in gi weche 
mag ngima manyaka chieng'. 69 Wayie 
kendo wang'eyo ni in e Ng'ama Ler mar 
Nyasaye." 70 Eka Yesu nodwokogi ni, 
"Donge aseyierou duto karu ji apar 
gariyo? To ng'at achiel kuomu en 
jachien!" 71 (Nowuoyo kuom Judas ma 
wuod Simon Iskariot ma nebiro ndhoge 
bang'e, kata obedo ni ne en achiel kuom ji 
apar ^riyo.) 

Yesu Odhi E Sap Kiehe 

7 Bang' mago Yesu nodhi koni gi koni 
e piny Galili, kotemo bedo mabor gi 
ne Judea nikech jo Yahudi ne rite kuno 
mondo ginege. 2 To ka Sap jo Yahudi mar 
Kiche ne chiegni chopo, s owete Yesu 
nowachone ni, "Wuog ka idhi Judea 
mondo jopuonjreni one honni mitimo. 
4 Ka ng'ato dwaro mondo obed rahuma to 
ok otim gik motimo ling'ling'. Omiyo 
kaka isebedo ka itimo honnigi, koro 
nycnyri e lela mondo piny oneni." 5 Nimar 
kata owetene owuon ne ok oyie kuome. 
"Emomiyo Yesu nowachonegi ni, "An 
sechega pok ochopo, un to unyalo timo 
gigeu samoro amora. 7 Piny ok nyal chay- 
ou, to an to piny ochaya nikech ahulo ni 
gik motimo richo. 8 Un dhiuru adhiya e 



sawo. An pod ok adhi e sawono mondi 
nikech saa mowinjore adhi kuno pok 
ochopo." 9 Bang' wacho mano nodong' 
Galili. 10 Kata kamano bang' ka owetene 
nosewuok odhi e sawo, en bende nodhi, to 
nodhi ling'ling' ka ji ok ong'eyo ni odhi. 
H To e sawono jo Yahudi ne manye ka 
gipenjore ni,"Ng'atcha ni kure?" 12 To e 
dier ogandano, ji mathoth ne kuotho 
kuome ka giwacho gik mopogore 
opogore. Moko ne wacho ni, "En ng'ama 
ber." To moko nodwoko ka giwacho ni, 
"Ooyo, owuondo ji." 13 To onge ng'ama ne 
nyalo wuoyo kuome e lela nikech ne gilu- 
orojo Yahudi. 

Yesu Opuonjo E Sawo 

I4 Ka koro Sawo ne nie diere tir, Yesu 
noidho malo modhi nyaka e laro mag 
Hekalu, kendo nochako puonjo. 15 To jo 
Yahudi nowuoro kendo negipenjo ni, 
"Rieko machalo kama ng'atni oyudo kure 
to ok osomo?" lf; Yesu nodwokogi ni, "Gik 
ma apuonjo ok gin maga awuon. Gin mag 
Jal mane oora. 17 Ka ng'ato oyiero mar 
timo dwach Nyisaye, to obiro ng'eyo ka 
bende puonjna oa kuom Nyasaye adier, 
kata ka awacho wechena awuon. 18 Ng'at 
ma wuoyo kuome owuon timo kamano 
mondo oyud duong' en owuon, to ng'at 
ma tiyo mondo Jal mane oore ema oyud 
duong' en ja adiera, kendo onge miriambo 
moro amora kuome. 19 Musa donge 
nomiyou chik? Ka kamano to udwa nega 
nang'o ?" 20 Ogandano nodwoko ni, 
"Jachien ni kodi! En ng'a madwa negi?" 
21 Yesu nowacho negi ni, "Hono achiel 
kende ema atimo kendo mano omiyo 
chunyu chandorc uduto. 22 To nikech 
Musa nomiyou tim mar tero nyangu (to 
chutho Musa ok ema nomiyou tim mar 
tero nyangu, to noa kuom kwcreu), omiyo 
utero ji nyangu nyaka chieng' Sabato. 
2;j Koro ka inyalo ter ji nyangu chieng' 
Sabato, mondo eka Chik Musa kik kethi, 
anto iu wang' koda nang'o ka achango 
ringre dhano duto chieng' Sabato? 
24 Weuru ng'ado bura kuom gik muneno 

gioko, to ng'aduru bura makare. 

Bende Yesu En Kristo Adier? 

25 Gi kar dhogeno jo Jerusalem moko 
nochako penjo ni, "Ma donge e ng'at ma 
gidwaro mondo ginegi? 26 Ende e, 
owuoyo e lela to giling' aling'a. Dipo jote- 
lo oseyie kode ni en e Kristo? 27 To 
wang'eyo kuma ng'atni oaye; Kristo to 
kobiro to onge ng'ama nong'e kuma 
oaye." 28 Ka noyudo Yesu pod puonjo ei 
laro mag Hekalu, noywagore matek 
kowacho ni, "Ee, ung'eya, kendo ung'eyo 
kuma aaye. Ok an ka gi dwarona awuon, 
to Jal ma noora en jaadiera. Un ukiaye, 
2! 'to an to ang'eye nikech ne aa ire, kendo 
en ema noora." 30 Kane giwinjo mano, ne 
gitemo mondo gimake, to onge ng'ama 
notemo mule gi lwete, nikech sane ne pok 
ochopo. 31 Ji mathoth e dier ogandano pod 
noyie mana kuome. Ne giwacho ni, "Ka 
Kristo miwachono obiro, be enotim timbe 
bono mang'eny moloyo ng'atni adier?" 
32 Jo Farisai nowinjo ka oganda kuodho 
gik ma kamago kuome, omiyo jodolo 
madongo gi jo Farisai nooro askeche mag 
Hekalu mondo omake. ss Yesu nowacho 
negi ni, "An kodu mana kuom ndalo 
matin kende eka abiro dok ir Jal ma noora. 
;34, Ubiro manya, to ok ubi yuda, kendo 
kama antie ok unyal hire." 35 Jo Yahudi 
nowacho e kindgi giwegi ni, "Ng'atni 
dwadhi kune maok wanyal yudee? Mitki 
odwa dhi kuma jowa odakie ka gikere e 
dier jo Grik mondo opuonj jo Grik? 
36 Tiend gima nowacho ni, 'Ubiro manya 
to ok ubi yuda' kendo ni, 'kama antie ok 
unyal bire' en ang'o?" ' n Odiechieng' 
mogik mar Sawo, mane en odiechieng' 
maduong' mogik, Yesu nochung' mowa- 
cho gi duol maduong' ni, "Ka ng'ato nigi 
riyo to mondo obi ira omodhi. 38 Ng'ato 
ang'ata moyie kuoma pi ngima nobubni 
koa e iye, mana kaka Ndiko owacho." 
39 Gima ne owuoyo kuome ne en Roho, 
mane joma oyic kuome biro yudo bang'e. 
Nyaka thuolono Roho ne pok ochiw, 
nikech Yesu ne pok omi duong'. ^Kane 



giwinjo wachno, moko kuom joma ne 
nikanyo nowacho ni, "Ng'atni en janabi 
adier." 41 To jomoko to nowacho ni, "En e 
Kristo." Joma moko to nopenjo ni, "Ere 
kaka Kristo nyalo aa Galili? 42 Ndiko 
donge wacho ni Kristo biro aa c anyuola 
joka Daudi, kendo ni obiro aa Bethlehem, 
taon mane Daudi odakie?" 43 Omiyo ji 
nopogore nikech Yesu. ^Jomoko ne dwa 
make, to onge ng'ama nomule gi lwete. 

Jotend Jo Yahudi Otamore Yie 

45 Eka askeche mag Hekalu nodok ir 
jodolo madongo gi jo Farisai, kendo ne 
gipenjogi ni, "Dak ukele?" 46 Askeche 
nodwoko ni, "Onge ng'ama osewuoyo 
kaka ng'atni nyaka nene." 47 To jo Farisai 
nodwokogi ni, "Kare un bende osewuon- 
dou. 48 Be uscnene jotend jo Farisai kata 
achiel moyie kuome? 49 Onge ng'ama 
luwo ng'atni makmana oganda morning' 
mokia chikgi, joma okuong' chuth!" 
50 Nikodemo, jal ma noyudo osegadhi ir 
Yesu motelo, kendo mane en achiel kuom- 
gi, nopenjo ni, 51 "Be chikwa oyie adier 
mondo ong'adne ng'ato bura kapok 
onone mokwongo mondo ong'e gima 
otimo?" 52 Ne gidwoke ni, "Encha in be ia 
Galili? Many maber, to ibiro yudo ni onge 
janabi manyalo aa Galili." 53 Eka moro ka 
moro kuomgi nowuok odhi dalane. 

8 Yesu to nodhi e Got Zeituni. 2 To 
okinyi kogwen nodok e Hekalu 
kendo, kama ji duto nochokore kolwore, 
kendo nobet piny mopuonjogi. 3 Jopuonj 
Chik kod jo Farisai nokelo e iye kanyo 
dhako moro mane ojuki ka terore. Ne 
gikete ochung' e nyim joma ne nikanyo 
duto, %aeto giwacho ne Yesu ni, 
"Japuonj, dhakoni nende omaki rando ka 
terore. 5 To Musa nomiyowa chik mondo 
wachiel mon ma kamago gi kite. In to 
iwacho ang'o kuom wachni?" 6 Ne giketo 
wachno e nyim Yesu kaka ragaji, mondo 
giyud yo mane ginyalo donjonego. To 
Yesu nokulore piny kendo nochako ndiko 
e lo gi lith lwete. "Kane gimedo dhi nyime 
gi penje, noting'ore mowacho negi ni, 

"Kaponi nitie ng'ato e dieru maongc gi 
richo to mondo en ema obed ng'ama diro 
kidi mokuongo migoyego." 8 Eka nochako 
okulore piny kendo mondiko e lo. s, Gi kar 
dhogenojoma nowinjo gima nowachono 
nochako ng'wel achiel ka achiel, kochako- 
re gi joma dongo, nyaka Yesu kende ema 
nodong' gi dhakono kochung' kanyo. 
10 Yesu noting'ore kendo nopenje ni, 
"Mama, eregi? Onge ng'ama odong' ma 
donjoni?" 1 'Nowacho ni,"Onge, 
Jaduong'." Yesu nokone ni, "An bende ok 
ang'adni bura. Wuogi idhi, to kik ichak 
itim richo kendo kochakore sani. 

Gimomiyo Nend Yesu En Adier 

12 Yesu nochako owuoyo kodgi kendo, 
kowacho ni, "An e ler mar piny, ng'ato 
ang'ata ma luwa ok nyal wuotho e 
mudho, to enobed gi ler mar ngima. 
13 Omiyo jo Farisai nopinge ka giwacho 
ni, "Ero itimo nendi iwuon, manyiso ni 
nendino ok nyal kaw ni en adier." 14 Yesu 
nodwokogi ni, "Kata obedo ni atimo 
nenda awuon to nenda pod en mana adier 
nimar ang'eyo kuma ne aaye gi kuma 
adhiye. Un to ukia kuma aaye gi kuma 
adhiye. I5 Ung'ado bura gi koru, to an to 
ok ang'adne ng'ato bura. 1(i To ka ang'ado 
bura to paro ma ang'ado duto nikare 
nikech ok ang'ad bura kenda, to ang'ado 
kaachiel gi Wiora ma noora. 17 Ondiki e 
chiku ni nend ji ariyo inyalo yicgo. 18 An 
atimo nenda awuon, to ng'ama timo 
nenda en Wuoro mane oora.to ng'ama 
chielo matimo nenda en Wuoro mane 
oora 19 Eka ne gipenje ni, "Wuonuno 
nikanye?" Yesu nodwokogi ni, "Ukiaya 
kendo Wuora bende ukia. Ka dine bed ni 
ung'eya to dine ung'eyo Wuora bende." 
20 Ne owacho weehegi ka noyudo opuon- 
jo e alwora mar Hekalu, but kama ji ne 
kete sadaka. To onge ng'ama nomake, 
nikech sechege ne pok ochopo. 21 Yesu 
nochako owacho negi ni, "Abiro dhi 
aweyou, kendo ubiro manya ndi, to 
unutho e richou. Kuma adhiye ok unyal 
bire." 22 Wachneno nomiyo jo Yahudi 



openjore ni, "Mitki ng'atni dwa dere? 
Dipo mano emomiyo owacho ni, 'Kuma 
adhiye ok unyal bire?'" 23 To nomedo 
wacho negi ni, "Un jo mwalo, to an aa 
malo. Un jo pinyni to an ok an ja pinyni. 
24 Ne asenyisou ni ubiro tho e richou. Ka 
utamoru yie ni an ng'ama asebedo ka 
awachonu ni an to ubiro tho e richou 
maonge kiawa. 25 Ne gipenje ni, "In ng'a?" 
Yesu nodwokogi ni, "An ng'ama asebedo 
ka awacho ni an nyaka aa chakruok. 26 An 
gi gik mang'eny monego awachnu 
mondo ang'adnugo bura. To Jal ma noora 
en ng'ama igeno, kendo anyiso piny gik 
ma asewinjo kuome. 27 Ne ok ging'eyo ni 
ne owuoyonegi kuom Wuoro. 28 Omiyo 
Yesu nowacho negi ni, "Bang' ka useliero 
Wuod Dhano malo eka unung'e ni an 
ng'ama asebedo ka anyisou ni an, kendo 
ni onge gima atimo kenda to awacho 
mana gik ma Wuora opuonja. 29 Jal ma 
noora nikoda kendo pok oweya kenda, 
nimar atimo gik mamore kinde duto. 30 Ji 
mang'eny noyie kuome seche ma 
nowuoyono. 

Nyitliind Ibrahim 

31 Yesu nowacho nejo Yahudi ma noyie 
kuome ni, "Ka usiko kumako puonjna eka 
un jopuonjrena adier. 32 Kutimo kamano 
to ubiro ng'eyo adicra kendo adiera nomi 
ubed thuolo." 33 To ne gidvvoke ni, "Wan 
wan koth Ibrahim kendo pok ne wabedo 
wasumbini ng'ato nyaka nene. Ere kaka 
inyalo wachonwa ni ibiro gonywa wabe- 
do thuolo." 34 Yesu nodwokogi ni, 
"Awachonu adier ni ng'ato ka ng'ato ma 
timo richo en misumba richo. 35 To 
ong'ere ni misumba onge gi kare ei ot, to 
wuod ot to en jakanyo nyaka chieng'. 
36 Omiyo ka Wuowi ema omiyou thuolo, 
to ubiro bedo thuolo chuth. 37 Ang'eyo ni 
un koth Ibrahim, kata kamano udwa 
ncga, nikech udagi miyo Wachna thuolo e 
chunyu. 38 Awachonu gik ma aseneno 
kuom Wiora wang' gi wang', to un usiko 
utimo gik muse neno kuom wuoru. 39 Ne 
gidwoke ni, "Wan Ibrahim e Wuonwa." 

Yesu nowacho negi ni, "Ka dine bed ni un 
nyithind Ibrahim adier to dine utimo gik 
ma Ibrahim notimo. 40 To kaka en sani, 
uramo mar nega, An ng'at mosenyisou 
adiera ma nawinjo kuom Nyasaye. 
Ibrahim ne ok otimo gik ma kamago. 
41 Un timbe wuonu ema utimo." Ne 
gikone ka gikwere ni, "Wan ok wan 
kimirwa. Wuoro ma wan go achiel mak- 
ende en Nyasaye owuon." 

N>ithind Jachien 

42 Yesu nowacho negi ni, "Ka dine 
bed ni Nyasaye en Wuoru, dine uhera, 
nimar ne aa ir Nyasaye kendo koro eri 
an ka, ok asebiro kenda awuon, to en 
ema noora. 43 Ang'o momiyo wechena 
ok donjnu? En nikech udagi winjo 
wachna. 44 Un jo jachien ma wuoru, 
kendo dwach wuoru nogo ema uhero 
timo. Ne en janck nyaka aa chakruok, 
kendo ok olu adiera nikech adiera onge 
kuome. Koriambo to otimo gima 
ong'iyogo, nimar en jamiriambo, kendo 
en e wuon miriambo. 45 To an ok uyie 
kuoma nikech awacho adiera! 46 Be 
ng'ato kuomu ka nyalo ng'eng'a ni 
aseketho kuom timo richo moro 
amora? To ka awachonu adier to ang'o 
momiyo udagi yie kuoma? 47 Ng'at 
Nyasaye winjo weche Nyasaye. Omiyo 
gimomiyo un ok uwinjgi en nikech ok 
un jo Nyasaye. 

Gik Ma Yesu Nowacho Kuome 
Owuon 

48 Jo Yahudi nodwoke ni, "Donge wan 
kare ka wawacho ni in ja Samaria kendo 
ni in gi jachien?" 49 Yesu nodwoko ni, 
"Aonge gi jachien. Wuora ema amiyo 
duong' to un to uchaya. 50 Ok adwar 
duong' ne an awuon, to nitie ng'ama 
chielo madware, kendo en e jang'ad bura. 
51 Anyisou adier ni ka ng'ato orito wachna 
to ok enone tho giwang'e." 52 Ka jo 
Yahudi nowinjo wachno, ne gikone ni, 
"Koro wang'eyo maonge kiawa ni in gi 
jachien! Ibrahim notho, kendo jonabi 



bende notho, to in to iwacho ni ka ng'ato 
orito wachni to ok none tho gi wang'e. 
5s Iparo ni iduong' moloyo wuonwa 
Ibrahim? Ka en notho, kendo jonabi 
bende notho. In to iparo ni in ng'a ?" 
54 Yesu nodwokogi ni, "Ka dipo ni amiyo- 
ra duong' kenda to duong'na onge tiendc. 
To Wuora, ma un be uramo ni en Wuoru, 
ema miya duong'. 55 To kata obedo ni ok 
ung'eye to an to ang'eye kendo arito 
wachne. 56 Ibrahim wuonu nogombo neno 
ndalona gimor, kendo nonene mi nopong' 
gimor." 57 Jo Yahudi nowachone ni, "Pok 
iromo kata higini piero abich to iseneno 
Ibrahim!" 58 Yesu nowacho negi ni, 
"Anyisou adier ni kane pok onywol 
Ibrahim to ne Antie!" 59 Gi kar dhogeno 
ne gikwanyo kite mondo gichielego to 
Yesu nopondonegi, mopusore oa e alwora 
mar Hekalu. 

Yesu Ochango Ng'ama Nonywol Ka 
Muofu 

9Ka noyudo owuotho odhi, noneno 
ng'at moro mane en muofu nyaka aa 
nywolne. -Jopuonjre nopenje ni, "Rabi, en 
ng'a ma notimo richo; ng'atni koso jony- 
wolne, momiyo nonywole muofu?" s Yesu 
noduoko ni, "Ng'atni kata jonywolne ne 
ok otimo richo, to ma notimore mondo 
tich Nyisaye onyisrc e ngimane. 4 Ka pod 
en odiechieng' to nyaka wati tich Jal ma 
noora. Otieno biro ma onge ng'ama nyalo 
tiyo. 5 Ka an e piny to an e ler mar piny." 
6 Ka nosewacho kamano, nong'udho 
olawo e lo, eka noloso chuodho gi olawo, 
kaeto okcto c wang' ng'atno. 7 Eka nowa- 
cho ne ng'atno ni, "Dhiyo ilwok wang'i c 
soko mar Siloam" (tiend wachni en 
"Ote"). Omiyo ng'atno nodhi molwoko 
wang'e, kendo noduogo dala koneno. 8 Jo 
gweng'gi gijoma nosega nene motelo 
kokwecho nopenjo ni, "Ma donge e ng'at 
onogo mane j abedoga piny kakwe- 
chocha?" 9 Moko kuomgi nowacho ni ne 
en. To moko to nowacho ni, "Ooyo, ng'ani 
chal mana k)de." To en owuon to nowa- 
cho koramo ni, "An e en." 10 Ne gimedo 

pcnjc ni, "Ka kamano to wengegi nokelo 
yawore nade?" u Nodwokogi ni, "Ng'at 
miluongo ni Yesu noloso chuodho moro 
kaeto oketo chuodhono e wengena. 
Nonyisa ni adhi Siloam alwok wang'a, 
kendo nadhi mi aluoko. Eka naneno." 
12 Ne gipenje ni, "Ere ng'atno?" To 
nokonegi ni, "Akia." 

Jo Farisai Onono Kaka Muofu 
Okelo Ghango 

ls Ne gitero ng'at ma chon ne muofuno 
ne jo Farisai. 14 To chieng' ma Yesu nolose 
chuodho kendo oyawo wang' ng'atno ne 
en chieng' Sabato. 15 Omiyo jo Farisai 
nopenje kaka wang'e nokelo neno. To 
ng'atno nodwokogi ni, "Nende oketo 
chuodho e wengena kaeto alwoko mi koro 
aneno." 1(i Moko kuom jo Farisaigo nowa- 
cho ni, "Ng'atni ok oa kuom Nyasaye, 
nimar ok orito Sabato." To moko to 
nopenjo ni, "Ere kaka ng'ama jaricho 
nyalo timo tim hono machal kama?" 
Omiyo ne gipogore e kindgi giwegi. 
17 Eka ne gichako gidonjore gi muofuno, 
mi gipenje ni, "In ma nende oyaw wang'i 
to iwacho ang'o kuome?" Ng'atno nod- 
wokogi ni, "En janabi." 18 To jo Yahudi ne 
pod ok oyie ni nonyuole muofu, kendo ni 
wengege noseyawore, nyaka ne gioro 
wach mondo oluong jonyuol ng'atno. 
19 Ne gipenjogi ni, "Ma be e wuodu 
muwacho ni nonywol muofu? Obet nade 
ni koro onyalo neno?" 20 Jonywolgo nod- 
wokogi ni, "Wmg'cyo ni ma en wuodwa, 
kendo wang'eyo ni nonywole muofu. 
21 To kaka koro onyalo neno sani, kata 
ng'ama noyawo wengene to wakia. 
Penjeuru, tinde oduong'. Obiro wacho 
wach kuome owuon." 22 Jonywolne nowa- 
cho kamano nikech ne giluoro jo Yahudi, 
nimar noyudo jo Yahudi oseng'ado wach 
ni ng'ato ang'ata ma nohulo ni Yesu en 
Kristo ne ibiro riembi e Sunagogi. 
a;j Mano emomiyo jonywolne nowacho ni, 
"Tinde oduong', penjeuru." 24 Ne gichako 
giluongo ng'at ma nonywol muofuno, e 
thuolo mar ariyo, mi gikone ni, "Mi 



Nyasaye duong'! Wan wang'eyo ni ng'at- 
ni en jaricho." 25 Nodwokogi ni, "An akia 
kata en jaricho kata ok en. Gimoro achiel 
kende ema ang'eyo: Ni chon ne an muofu 
to sani koro aneno!" 2<i Eka ne gipenje ni," 
Ang'o ma notimoni? Nende oyawo 
wang'i nade?" 27 Nodwokogi ni, "Donge 
ne asenyisou to ok uchiko itu. Udwa 
winjc kendo nang'o? Koso un be udwa 
doko jopuonjrene?" 28 Eka ne gidhoge gi 
ayenje ka giwacho ni, "In e japuonjrene! 
Wan wan jopuonjrc Musa. 2! 'Wang'cyo ni 
Nyasaye nowuoyo gi Musa, to ng'atni to 
wakia kata mana kuma oaye." S0 Ng'atno 
nodwokogi ni "Kare awuorou adier! Ukia 
kuma oaye to en ema noyawo wengena? 
;J 'Wang'eyo ni Nyasaye ok winj ja richo. 
Owinjo mana ng'ate matimo dwarone. 
;j2 Pok nowinji nyaka ne piny chakre ni 
ng'ato nosega yawo wang' ng'ama nony- 
wol ka muofu. 33 Ka dine bed ni ng'atni ok 
noa kuom Nyasaye, to ok dine otimo 
gimoro." 34 Koro ne giduoke ni," In nony- 
woli e chuny richo, ere kaka koro di ibukri 
ni ipuonjowa !" Kendo i ne gidire oko. 

Bedo Muofu E Chuny 

35 Yesu nowinjo ni nosedire oko, omiyo 
ka noyude to nowachone ni, "Be iyie 
kuom Wuod Dhano?" ;jf 'Ng'atno nopenjo 
ni, "Jaduong', Wuod Dhano en ng'a? 
Nyisago mondo ayie kuome." s7 Yesu 
nowachone ni, "Eri koro isenene; en ema 
owuoyo kodini." £J8 Ng'atno nowacho 
ni,"Ruoth, Ayie," kendo nolame. 39 Eka 
Yesu nowacho ni, "Ne abiro e pinyni 
mondo ang'adne bura, eka muofni onen 
to joma neno olokre muofni." 40 Jo Farisai 
moko mane ni kode nowinje kowacho 
kamano mi nopenje ni, "Iwacho ang'ono? 
Kare wan be wan muofni?" 41 Yesu nowa- 
cho negi ni, "Ka dine bed ni un muofni to 
dine ok ubedo joketho nikech richo; to 
nikech utetoru ni uneno, kethou osiko. 

Jakwath Gi Rombege 

Awachonu adier ni ng'ama ok 
donji e abich rombe koluwo ran- 

gach, to maidho kendo donjo koluwo yo 
machielo, en jakuo kendo jamecho. -Ng'at 
madonjo koluwo rangach e jakwadh 
rombege. 3 Jarito yawone rangach kendo 
rombe winjo duonde. Oluongo rombege 
owuon gi nyinggi kendo otelonigi ka 
giwok. 4 Ka oscgolo rombege duto oko, to 
odhi e nyimgi, kendo rombege luwo 
bang e nikech ging'eyo kit duonde. 5 To ok 
ginyal luwo bang' ng'ama wendo. Adier, 
giringo gia bute nikech ok ging'eyo 
duond ng'ama wendo. 6 Yesu notiyo gi 
ngeroni to ne ok giwinjo tiend gima 
nonyisogi. 7 Kuom mano, Yesu nochako 
owacho negi ni, "Awachonu adier ni an e 
ranga rombe. 8 Ji duto mane obiro 
motelona ne gin jokuoge kendo jomecho, 
to rombe ne ok owinjogi. 9 An e rangach. 
ng'ato ang'ata madonjo kakadho kuoma 
ibiro resi. Enodonj iye kendo owuog oko, 
mi oyud lek. 10 Jakuo biro mana mondo 
okwel kendo oneki kendo oketh gik moko, 
An to asebiro mondo giyud ngima, kendo 
giyude mogundho. 11 "An e jakwath 
maber. Jakwath maber chiwo ngimane ne 
rombe. 12 Ng'ama ondiki ok en jakwath 
ma wuon rombe. Omiyo koneno otoyo 
kabiro to oringo oweyo rombe kanyo. Eka 
otoyo monjo rombe kendo keyogi. 
13 Ng'atno ringo tony nikech en ng'ama 
ondiki kendo ngima rombe ok obadhe. 
14 "An e jakwath maber; ang'eyo rombega 
kendo rombega bende ong'eya. 
15 Ging'eya mana kaka Wuora ong'eya 
kendo ang'eyo Wuoro, kendo achiwo ngi- 
mana ne rombe. 16 An gi rombe moko 
maok nie abich rombegi. Gin be nyaka 
akelgi.Gin be gibiro winjo duonda, eka 
ginibed kweth achiel ma nigi jakwath 
achiel. 17 Gimomiyo Wuora ohera en 
nikech achiwo ngimana, eka achako 
akawe kendo. 18 Onge ng'ama nyalo kawe 
kuoma, to achiwe nikech ahero. An gi 
teko mar chiwe kendo an gi teko mar 
kawe kendo. Tekoni ne ayudo kuom 
Wuora." 1!, Wechegi nomiyo jo Yahudi 
ochako opogore lendo. 2W Thothgi nowa- 
cho ni, "Ng'ama nigi jachien kendo ma 



neko riembo wiye matekni to uchikone itu 
nang'o?" 2 'To moko to nowacho ni, 
"Magi ok gin wechc ma ng'ama nigi 
jachien nyalo wacho. Jachien be nyalo 
yawo wang' muofu adier?" 

Tamruok Yie Mar Jo Yahudi 

22 Eka Sawo mar Walo Hekalu 
nochopo Jerusalem. Ne en ndalo chwiri 
23 kendo noyudo Yesu nitie e alwora mar 
Hekalu, kowuotho e agola mar Solomon. 
24 Jo Yahudi nochokore moKvore, kendo 
ne giwachone ni, "Pod ibiro weyowa e 
mudho nyaka karang'o? Ka in e Kristo to 
nyiswa maler." 25 Yesu nodwokogi ni, 
"Asenyisou to utamoru yie. Honni ma 
atimo e nying Wuora bende nyiso gima 
An, 2(i to udagi yie nikech ok un rombega. 
27 Rombega winjo duonda, bende 
ang'eyogi kendo giluwo bang'a. 
28 Amiyogi ngima manyaka chieng', 
kendo ok ginilal ngang', bende onge ng'a- 
ma nyalo yudhogi kagologi e lweta. 
539 Wuora mosemiyagi duong' moloyo 
duto, kendo onge ng'ama nyalo yudhogi 
mi golgi e lwet Wuora. 30 An kod Wuora 
wan achiel." • til Jo Yahudi nochako 
okwanyo kite kendo mondo gichielego, 
;i2 to Yesu nowacho negi ni, "Asenyisou 
honni madongo mang'eny moa ka 
Wuora. Kuom honnigi duto, en mane 
kuomgi mugoyane gi kite?" 33 Jo Yahudi 
nodwoke ni, "Ok wagoyi gi kite nikech 
moro amora kuomgi.Wagoyi nikech 
iseyenyo marach, ka in dhano adhana 
inyalo ketori ni in Nyasaye." ;i4 Yesu nod- 
wokogi ni, "Donge ondiki e chik maru ni, 
'Ne awacho ni un nyiseche'. 35 Ka noluon- 
go joma wach Nyasaye nobiro negi ni 
'nyiseche', to ong'ere ni Ndiko ok nyal 
kethi- 36 koro Jal ma Wuoro nowalo kaka 
Ng'ate owuon mi ooro e piny to? Ka 
kamano to ang'o momiyo udonjona gi 
kctho mar ayany marach, nikech nende 
awacho ni, An Wuod Nyasaye'? ;i7 Ka dipo 
ni ok atim gik ma Wuora timo to kik uyie 
kuoma. 38 To ka atimogi, to yieuru kuom 
honnigo, kata ka an ok udwar yie kuoma, 

mondo ung'c maber ni Wuoro nie iya 
kendo an ei Wuoro." 39 Ne gichako gitemo 
make kendo to nopusore e lwetgi. 40 Eka 
Yesu nong'ado Jordan modok kama 
Johana ne batisoe ji kinde motelo. Nodak 
kanyo, 41 kendo ji mang'eny nobiro ire. Ne 
giwacho ni, "Kata obedo ni Johana ne ok 
otimo tim hono moro amora, to gik moko 
duto ma nowacho kuom ng'atni ne gin 
adier." 42 Kendo ji mang'eny noyie kuom 
Yesu kanyo. 

Tho Mar Lazaro 

11 To ng'at moro ma nyinge Lazaro 
J. ne tuo. Ne en ja Bethani, dala gi 
Maria gi Maritha. 2 Maria ma owadgi ma 
Lazaro tuo noketo piny, e Maria onogo 
ma noolo mo madung' mamit kuom 
Ruoth kaeto oyweyo tiendene gi yie wiye. 
3 Omiyo nyiminegi nooro wach ne Yesu 
ni, "Ruoth, jal mihero tuo." 4 Ka Yesu 
nowinjo mano, nowacho ni "Tuoneno ok 
bi nege. Otimore mana mondo Nyasaye 
oyud duong', kendo mondo Wuod 
Nyasaye oyud duong' kuome." 5 Yesu 
nohero Maritha gi nyamin mare kod 
Lazaro. f; To kata kamano ka nowinjo ni 
Lazaro tuo to nomedo bedo kama ne entie 
kuom ndalo ariyo. 7 Eka bang' ndalo 
ariyogo nowacho ne jopuonjrene ni, 
"Wadoguru Judea." 8 To ne giwachone ni, 
"To Rabi, ere kaka didog kuno to njoro 
nyoroni eka jo Yahudi nyocha dwa chiel 
gi kite ?" 9 Yesu nodwoko ni, "Donge nitie 
seche apar gariyo e odiechieng'? Ng'at 
mawuotho godiechieng' ok chwanyre, 
nimar ler mar piny miyo oneno. 
10 Kowuotho gotieno eka ochwanjore, 
nikech oonge gi ler." "Bang' ka nosewa- 
cho kamano to nomedo loso kodgi kowa- 
cho ni, "Osiepwa ma Lazaro nindo otero, 
to adwa dhi kuno mondo achiewe." 
I2 Jopuonjrene nodwoko ni, "Ruoth, 
konindo aninda to obiro dhi maber." 
13 Yesu ne wuoyo kuom tho Lazaro to jop- 
uonjrene to neparo ni oloso mana kuom 
nindo mapile. 14 Omiyo koro nonyisogi 
ratiro ni, "Lazaro otho, 15 to nikech un, 



amor ni nyocha otho ka aonge kuno, 
mondo eka uyie. Kata kamano, wawuog 
wadhiuru ire." 1(i Eka Thoma, miluongo 
ni Didimas, nowachonc jopuonjre 
mamoko ni, "Wan be wadhiuru mondo 
kata ka en tho to watho kode." 

Yesu Ohoyo Maritha Gi Nyamin 

17 Ka Yesu nochopo to noyudo ka 
Lazaro noseriyo ei bur kuom ndalo 
ang'wen. To 18 Bethani ne ok bor ruok gi 
Jerusalem; kar kilomita adek, 19 kendo jo 
Yahudi mang'eny noyudo osebiro ir 
Maritha gi Maria mondo ohogi e kuyo 
margi kuom tho mar owadgi. 20 Ka 
Maritha nowinjo ni Yesu biro, nowuok 
oko mondo oromne, ka Mariam to 
nodong' ei ot. -'Maritha nowacho ne 
Yesu ni, "Ruoth, ka dinyocha in kodwa ka 
to owadwa dine ok otho. 22 To ang'eyo ni 
kata sani Nyasaye biro miyi gimoro 
amora mikwaye." 23 Yesu nowachonc ni, 
"Owadu biro chier." 24 Maritha nodwoke 
ni, " Ang'eyo ni obiro chier kendo chieng' 
chier, chieng' giko piny." 25 Yesu nowa- 
chone ni, "An e chier kendo An e ngima. 
Ng'at moyie kuoma kata otho to nodok 
mangima, 2<i kendo ng'ama ngima moyie 
kuoma ok notho ngang'. Be iyie mano?" 
27 Nokone ni, "Ee, Ruoth, ayie ni in e 
Kristo ma Wuod Nyasaye, ma nonego obi 
e piny." 28 Kendo kane osewacho mano to 
nodok oluongo Maria nyamin-gi tenge, 
mowachone ni, "Japuonj nika, kendo 
odwa neni." 2! 'Ka Maria nowinjo mano, 
noa malo piyo piyo mi nodhi ire. 30 To 
noyudo Yesu pok odonjo ei dalano; ne pod 
ochung' oko kama Maritha noromonee. 
31 Ka jo Yahudi ma noyudo nigi Maria ei 
ot, kahoye, nonene kochung' girikni 
modhi oko, ne giluwo bang'e, ka giparo ni 
nodhi e liel mondo oywagi kuno. 32 Ka 
Mariam nochopo kama Yesu nenitie 
monenc gi wang'c, nopodho e tiende 
mowachone ni, "Ruoth, ka dinyocha bed 
ni in ka to owadwa dine ok otho." 33 Ka 
Yesu nonene koywak, kendo ka jo Yahudi 
mane gibirogo ire be nejoywak, chunye 

nodoko malit kendo nochandore. 
;j4 Nopenjo ni, "Ne ukcte kanye?" Nc gid- 
woke ni, "Ruoth, bi wadhi wanyisi." 
s5 Yesu noywak. 36 Ekajo Yahudi nowacho 
ni "Neyeuru kaka nohere!" 37 To moko 
kuomgi to nowacho ni, "Ng'at ma yandc 
oyawo wenge ng'ama muofuni donge 
nyocha nyalo geng'o tho ng'atni?" 

Yesu Ochiero Lazaro 

38 Yesu nochopo kar liel ka chunye nigi 
kuyo maduong' moloyo. Ne en rogo, 
kendo noyie kidi e dhoge. S9 Yesu nowa- 
cho ni, "Goluru kidi oko." To Maritha 
nyamin jal ma nothono nokwer ni 
"Ruoth, sani koro en gi tik marach, nimar 
osebedo ka otho kuom ndalo ang'wen. 
40 Yesu nowachone ni, "Donge nende any- 
isi ni kiyie to ibiro neno duong' mar 
Nyasaye?" 41 Omiyo ne gigolo kidi. Eka 
Yesu nong'iyo malo kaeto owacho ni, 
"Wuora, agoyoni erokamano nikech 
isewinja. 42 Ang'eyo bende ni isebedo 
kiwinja seche duto, to asewacho ma 
mondojoma ochung' kagi okonyre, kendo 
mondo giyie ni ne iora adier." 4,J Bang' 
wacho mano, Yesu noluongo gi duol 
maduong' ni, "Lazaro, wuog oko!" ^Mi 
ng'ama othono nowuok oko, ka bedenc gi 
tiendene onal gi lewni molir-olir, kendo 
ka lenda wang'e bende otwe gi nanga 
alwora. Yesu nowacho negi ni, "Goluru 
lep liel oko kuome mondo uweye odhi." 

Jotelo Ochano Nego Yesu 

45 Nikech mano, jo Yahudi mang'eny 
ma noyudo obiro limo Mariam, kendo ma 
noneno gima Yesu notimo, noyie kuome. 
46 To moko kuomgi nodhi ir jo Farisai 
monyisogi gima Yesu nosetimo. 47 Eka 
jodolo madongo gi jo Farisai nochoko 
buchjo Sanhedrin. Kendo ne gipenjore ni, 
"Watim ang'o? Ng'atni eri medo timo 
timbe honni mang'eny moloyo. 48 Ka 
waweye odhi nyime kama, to ji duto bito 
yie kuome, kendo ka mano otimore to jo 
Rumi, biro biro mi kaw karwa ka, kaachiel 
gi pinywa bende." 49 To achiel kuomgi, 



mane nyinge Kaifas, ma ne en jadolo 
maduong' e higano noloso kowacho ni, 
"Un joma ok riek kata matin! 50 Ok unyal 
fwenyo ni en gima ber moloyo mondo 
ng'ato achiel otho ne ji, moloyo ka ogan- 
da duto otho." 51 Ne ok owacho wachni gi 
pache owuon, to kaka ne en jadolo 
maduong' higano, nokoro wach ni Yesu 
ne biro tho ne piny jo Yahudi, 52 to ok nc 
pinyno kende, to ne nyithind Nyasaye 
duto mokere, mondo ochokgi kaachiel, 
kendo omi gibed gimoro achiel. 5s Omiyo 
chakre chieng'no kadhi nyime ne gichano 
yo ma diginegego. 54 Kuom mano, Yesu 
koro ne ok wuothi e dier jo Yahudi ka ji 
nene. To nopondo modhi e gweng' ma 
nibut thim, e dala miluongo ni Efraim, 
kendo nobet kuno gi jopuonjrene. 55 Ka 
kinde mag Pasaka mar jo Yahudi ne 
chiegni chopo, ji mang'eny noa e gwenge 
modhi Jerusalem mondo gipuodhre ka 
pok Pasaka ochopo. 56 Ne gisiko ka 
gimanyo Yesu, kendo ne gipenjore ng'ato 
gi ng'ato, ka noyudo gichung' ei alwora 
mar Hekalu, ni, "Uparo nade? Donge 
obiro biro e sawoni koso ok obi biro?" 
57 To noyudo jodolo madongo gi jo 
Farisai osegolo chik ni ng'ato ang'ata 
mane ong'eyo kuma Yesu nitie nyaka ne 
ternegi wach mondo gidhi gimake. 

Owir Yesu Gi Mo Bethani 

1/a Ndalo auchiel kane pok Pasaka 
jL* ochopo, Yesu notundo Bethani, 
kama Lazaro nodakie, jagono ma Yesu 
yande nochiero oa kuom joma otho. 2 Ne 
gitedone Yesu chiemo mang'eny kuno 
mondo gimiye duong'. Maritha ne miyo 
welo chiemo, to Lazaro to nobet 
kachicmo kaachiel gi joma nobet kolworo 
mesa. 3 Eka Mariam nokawo mo madung' 
mamit kendo ma ncngone tek, manyalo 
romo nus lita, mowirogo tiende Yesu, 
kaeto oyweyo tiendene gi yie wiye. Mi ot 
nopong' gi tik mamit mar morno. 4 To 
achiel kuom jopuonjrene, Judas Iskariot, 
ma nebiro ndhoge bang'e, nopingo tim 
mane dhakono otimo, kowacho ni, 

5 "Ang'o ma nomono bono mo madung' 
mamitni mondo pesa moyudi omijoma 
odhier? Onge tiende ketho mo ma nen- 
gone tek kama, moromo chulo misach 
ng'at achicl kuom higa ngima." f »Ne ok 
owacho kamano nikech nohcro jodhicr, to 
nikech ne cn jakuo. Kaka jakan ofuk pesa, 
noheroga konyorc gi pesa ma nokanogo. 
7 Yesu nodwoko ni, "Weri gi dhakono. Ne 
ochan chon ni owinjore okan mo madung' 
mamitni nyaka chieng' ikna. 8 Jodhier 
ubiro bedogo e dieru kinde duto, to an ok 
ubi bedo koda kinde duto." 9 To e 
thuolono, Oganda maduong' mar jo 
Yahudi nofwenyo ni Yesu ne nitic kanyo 
mi negibiro, ok nikech en, to nikech ne 
gidwa ncno Lazaro, ma noyudo osechiero 
oa kuom joma otho. 10 Omiyo jodolo 
madongo noloso chenro kaka digineg 
Lazaro kaachiel kode, n nimar wachne 
nomiyo jo Yahudi mang'eny koro nedhi ir 
Yesu kendo yie kuome. 
Yesu Odonjo Jerusalem Gi Rwak 
Maduong' 

,2 Kinyne, oganda maratipo ma noyudo 
obiro e Sawo nowinjo ni Yesu nie yo biro 
Jerusalem. 13 Ne gikawo bede othidhe mi 
giwuok oko mondo giromne, ka gikok ni, 
"Hosana !" "Ogwedh ng'at mabiro e 
nying Ruoth! "Ogwedh Ruodh Israel !" 
14 Yesu noyudo nyathi kanyna moro 
moidho obetie, mana kaka ondiki ni, 
15 "We luor, yaye Nyar Sayun; Ruodhi eri 
biro, kobet ewi nyathi kanyna" 
16 Mokwongo jopuonjrene ne ok owinjo 
tiend gigi duto, to achien, bang' ka Yesu 
nosemi duong' eka negifwenyo ni weche- 
gi nosendiki kuome chon, kendo ni gigo 
notimore nikech en. 17 To oganda mane 
nikode chieng' mane oluongo Lazaro oa e 
liel, ka nochiere oa kuom joma otho, 
nomedo lando wachno. ,8 Omiyo ji 
mang'eny nowuok mondo giromne, 
nikech negisewinjo ni yande otimo tim 
honono. 19 Kuom mano, jo Farisai nowa- 
cho e kindgi ng'ato gi ng'ato ni, "Uneno 
ka wachni e muomowa. Neyeuru kaka 
piny duto osewuok luwo bang'e!" 



Yesu Okoro Thone 

2( To ne nitie jo Grik moko ma nobiro 
e Sawono mondo gilam. 21 Ne gibiro ir 
Filipo, ma nea Bethseida, e piny Galili, mi 
gikwayc ni,"Jaduong' wadwa neno Yesu." 
22 Filipo nodhi monyiso Andrea wachno; 
to Andrea gi Filipo ne jodhi monyiso 
Yesu. 23 Yesu nodwokogi ni, "Saa ose- 
chopo mondo Wuod Dhano omi duong'. 
24 Anyisou adier ni ka koth ngano ok 
olwar e lowo motho, to osiko mana kodhi 
achiel kende. To ka otho, to onywolo 
kothe mang'eny. 25 Ng'ama ohero ngi- 
mane biro witc, to ng'ama ochayo ngi- 
mane e pinyni biro rite nyaka chop oyud 
ngima manyaka chieng' 2,i Ng'ato ang'ata 
matiyona nyaka luwa, kendo kama antie 
ema jatichna bende nobedie, bende 
Wuora biro miyo ng'ama tiyona duong'. 
27 "Koro chunya chandore, to ang'o ma 
dawachi? Dawach ni, 'Wuora, resa e sa 
marachni? Ooyo, ok anyal timo kamano 
nikech ma e gimomiyo ne abiro nyaka 
sechegi. 28 Wuora, mi nyingi duong'! Eka 
duol moro noa e polo, kawacho ni, 
"Asemiye duong' kendo abiro miye 
duong' kendo." 29 Oganda mane nikanyo 
ma nowinjo duolno nowacho ni polo ema 
nomor, to joma moko to nowacho ni 
malaika ema nowuoyo kode. 30 Yesu 
nokonegi ni, "Duolni nobiro mondo 
okonyu, to ok nikech an. 31 Sani ema 
ing'adone piny bura, kendo sani ema ibiro 
riembie ruodh pinyni oko. 32 To an, bang' 
koseting'a malo mogola e pinyni, to anay- 
wa ji duto ira." 33 Nowacho mano mondo 
onyisgo kit tho ma nobiro thogo. 
34 Ogandano nodwoke ni, "Wasewinjo e 
chik ni Kristo biro siko nyaka chieng', ka 
en kamano to ikclo wacho nade ni, 'Wuod 
Dhano nyaka bi ting' malo?' 'Wuod 
Dhano' miwuoyo kuomeno to en ng'a ?" 
35 Eka Yesu nonyisogi ni, "Pod ubiro bedo 
gi ler kuom ndalo manok. Wuothuru 
kapod un-gi ler; kapok mudho ojukou. 
Ng'ama wuotho c mudho okia kuma 
odhiye. 36 Keturu genou kuom ler kapod 
un k)de, mondo eka ubed yawuot ler." Ka 



Yesu nosetieko loso to nowuok owegi 
kendo nopondo ncgi. 

Jo Yahudi Osiko E Tamruok Yie Margi 

37 To kata bang' ka Yesu nosetimo 
timbe honogo duto ka gineno gi wang'gi, 
pod ne gidagi mana yie kuome. -^Mano 
notimore mondo ochop wach Isaya janabi, 
ni, "Ruoth, en ng'a moseyie wach rawa- 
lando koso en ng'a mosefwenyo kaka 
Ruoth tiyo? 39 Ne ok ginyal yie nikech 
wachni, kendo nikech, mana kaka Isaya 
nowacho kamachielo ni, 40 "Osedino 
wengegi 

kendo osemiyo chunygi odoko 
matck, 

mondo kik gine gimoro gi wengegi, 
kendo kik giwinj tiend weche gi 
chunygi, 

mi gilokre, mondo ochanggi." 

41 Isaya nowacho kamano nikech 
noneno duong' mar Yesu kendo 
nowuoyo kuome. 42 Kata kamano, e 
kindeno, koda ka jotelo mang'eny be 
noyie kuome. To nikech jo Farisai, ne 
ok ginyal hulo yie margi e lela nimar ne 
giluor ni dipo ka oriembgi e Sunagogi. 
4;j Nimar ne gihero pak moa kuom 
dhano moloyo pak moa kuom Nyasaye. 
44 Eka Yesu nokok matek ni, "Ka ng'ato 
oyie kuoma to an ok ema oyie kuoma 
kenda, to oyie kuom Jal ma noora 
bende. 45 Ka ong'iya to oneno Jal ma 
noora. 4fi Asebiro e piny kaka ler, mondo 
ng'ato ang'ata moyie kuoma kik bed e 
mudho. 47 "To ng'at ma winjo weehena 
to ok riti to an ok ang'adne bura, nikech 
ne ok abiro mondo ang'adne piny bura, 
to nabiro mondo aware. 48 Nitie Ng'at 
mang'ado bura ne ng'ama odaga kendo 
maok oyie weehena. Ng'ama kamano 
wachna mane awacho ema biro 
ng'adone bura marach chieng' giko 
piny. 49 Nimar ne ok awuoyo gi dwacha 
awuon, to Wuoro ma noora ema nochi- 
ka mondo awachi gik ma asebedo ka 
awacho kendo kaka onego awachgi. 

50 Ang'eyo ni chikne kelo ngima manya- 
ka chieng'. Kuom mano, gimoro amora 
ma awacho en mana gima Wuora ony- 
isa mondo awachi." 

Yesu Oluoko liende Jopuonjrene 

1q Koro kane oyudo Sap Pasaka 
kJ okayo machiegni ahinya. Yesu 
nong'eyo ni sane mar weyo pinyni mondo 
odhi ir Wuoro nosechopo. Kaka nosehero 
joge owuon mane ni e pinyni, koro noiko- 
re nyisogi herane matut mogik. 2 Seche 
mane itoko chiemb odhiambo, noyudo 
Jachien osechako jiwo Judas Iskariot, ma 
wuod Simon, mondo ondhog Yesu. s Yesu 
nong'eyo ni Wuoro noseketo gik moko 
duto e bwo tekone, kendo ni noa ka 
Nyasaye kendo nobiro dok ir Nyasaye; 
4 omiyo noa malo oweyo chiemo, kendo 
nogolo lepe maoko kaeto otweyo taulo e 
nungone. ■''Bang' timo kamano, noolo pi e 
besen kaeto ochako luoko tiende jopuon- 
jrene, kendo noyweyogi gi taulo ma 
notweyo e nungone mondo gitwo. 6 Ka 
nobiro ir Petro mondo oluok tiendene, 
Petro nowachone ni, "Ruoth, idwa luoko 
tienda adier?" 7 Yesu nodwokc ni, "Ok 
inyal winjo tiend gima atimo, to ibiro 
winjo bang'e." 8 Petro nonyise koramo ni, 
"Ooyo, Ruoth, ok inyal luoko tiendena 
ngang'. Yesu nodwokc ni, "Ka ok aluoki to 
ok iwinjori bedo koda e achiel." 9 Petro 
nodwokc ni, "Ruoth, ka kamano to kik 
iluok mana tienda kende, to luok koda ka 
bedena gi wiya bende!" 10 Yesu noduoke 
ni, "Ng'at moseluokorc onego oluok mana 
tiendene kende, nimar dendc duto ler." Un 
uscdoko maler, makmana ng'at achiel 
kuomu kende ema ok ler." 11 Nowacho ni 
ne ok giler giduto nikech nong'eyo ng'a- 
ma ne biro ndhege. 12 Ka nosetieko luoko 
tiendegi, norwako lepe kaeto obct kama 
nobetie. Nopenjogi ni, "Be ung'eyo tiend 
gima asetimonuno? 13 Uluonga kare ni 
'Japuonj' kendo ni 'Ruoth', kendo utimo 
kare, nikech mano e ng'ama an. 14 Koro 
kaka an ma an Ruodhu kendo Nyasachu, 
aseluoko tiendeu, un bende nyaka uluok 

tiendeu ng'ato gi ng'ato. I5 Aseketonu 
ranyisi mondo utim kaka asetimonu. 
16 Anyisou adicr ni onge misumba 
maduong' moloyo ruodhe motiyone, kata 
jaote ok duong' moloyo ng'ama oore. 
17 Koro kaka ung'eyo gigi, ibiro gwedhu 
ka utimogi. 

Yesu Okoro Ni Ibiro Ndhoge 

18 Ok awuo kuomu un uduto, ang'eyo 
joma aseyiero. To ma osetimore mondo 
ochop Ndiko mawacho ni, 'Ng'at ma 
apogonc kuona, ema koro gweya.' 19 "Eri 
anyisou wachni chon kapok otimorc 
mondo kotimore to ubi uyie ni An e En. 
20 Anyisou adicr ni ng'ato ang'ata mor- 
wako ng'ama aoro, orwaka, kendo ng'ama 
orwaka orwako Jal ma noora." 2, Bang' ka 
nosewacho mano, Yesu nochandore gie 
chunye mi nohulonegi ni, "Anyisou adier 
ni ng'at achiel kuomu biro ndhoga." 
22 Jopuonjrcne dhogi nomoko, kendo ne 
ging'iyore kendgi ka giwuoro ni ne en 
ng'a kuomgi ma nowuoyo kuome. 23 To 
acbiel kuomgi ma ne en japuonjre ma 
Yesu nohero, ne chiemo kobet bute 
machiegni. 24 Simon Petro nogwelo 
japuonjreno kawacho ni, "Penje ane ng'a- 
ma owuoyo kuome." 25 Nolokore ir Yesu 
mopcnje ni, "Ruoth, en ng'a ?" 26 Yesu 
nodwoko ni, "En ng'ama abiro miyo 
makatini bang' ka aselute e kado." Eka, 
bang' luto makati mondusino e kado, 
nomiye Judas Iskariot wuod Simon. 
27 Gikanyono ma Judas nokawo makatino 
ema Satan nodonjo e iye.Yesu nokonc ni, 
"Gima idwa timono tim piyo," 28 to onge 
ng'ama ne chiemo kanyo ma nong'eyo 
gimomiyo nowachonc kamano. 29 To kaka 
Judas nc cn jarit pesa, jomoko ne paro ni 
Yesu nonyise mondo odhi ong'iew gik ma 
nedwarore e sawo, kata nimondo ochiw 
gimoro ne jodhier. 30 Mapiyo bang' ka 
Judas nosekawo makatino, nowuok 
oweyogi, kendo otieno nochopo. 

Yesu Okoro Ni Petro Biro Kwede. 

3 1 Ka nosedhi, Yesu nowacho ni, 



"Wuod Dhano koro imiyo duong' sani 
kendo Nyasaye bende yudo duong' 
kuome. 32 Ka Nyasaye oyudo duong' 
kuome, eka Wuowi bende biro yudo 
duong' kuome, kendo obiro miye duong' 
sani sani. 3,J "Nyithinda, pod abiro bedo 
kodu kuom thuolo matin. Ubiro manya, 
to mana kaka ne anyiso jo Yahudi e kaka 
anyisou sani ni, kama adhiye un ok unyal 
bire. 34 "Amiyou chik manyien ni, 
Herreuru ng'ato gi ng'ato. Mana kaka 
aseherou e kaka nyaka uherru ng'ato gi 
ng'ato. 33 Mano ema biro miyo ji duto 
ng'eyo ni un jopuonjrcna adier, ka 
uheroru ng'ato gi ng'ato." 36 Simon fbtro 
nopenje ni, "Ruoth, idhi kanye?" Yesu 
nodwoke ni, "Kuma adhiye ok unyal 
luwae sani, to ubiro luwa kuno bang'e" 
;J7 Petro nopenje ni, "Ruoth, ang'o 
momiyo ok anyal luwi sani? Aikora chiwo 
ngimana nikech in." 38 Eka Yesu nodwoko 
ni, "Be inyalo chiwo ngimani nikech an 
adier? Anyisi ni kapok thuon gweno 
okok, wang' inikweda nyadidek! 

Yesu Ojiwo Jopuonjrene 

1a Kik wc chunyu ochandre. Yieuru 
Jl kuom Nyisaye, kendo an be yieu- 
ru kuoma. 2 E od Wiora nitie kuonde dak 
mang'cny, kendo ka dine bed ni ok en 
kamano to dikoro asenyisou. Adhi kuno 
mondo alosnu kar dak. 3 To ka adhi mi 
alosonu kar dak, eka abiro duogo kawou 
ubed koda, mondo un be ubed kama antic. 
4 Ageno ni ung'eyo yo madhi kuma 
adhiye. 

Yesu E Yo Madhi Ka Wuoro 

5 Thoma nowachone ni, "Ruoth wakia 
kuma idhiyc, koro ere kaka dwang'e yo?" 
^esu nokonc ni, "An e yo kendo An e 
adiera kendo An e ngima. Onge ng'ama 
nyalo biro ir Wuora ka ok okadho kuoma. 
7 Ka dine ung'eya adier, dine ung'eyo 
Wuora bende. Chakre sani ung'cye kendo 
usenenc." 8 Filipo nowachone ni, "Ruoth, 
nyiswa Wuoro mondo kik wachak 
wachandi kendo." 9 Yesu nokone ni, 

"Filipo, donge ing'eya? Ng'ato ka ng'ato 
mosenena oseneno Wuoro. Ere kaka ikelo 
wacho ni, 'Nyiswa Wuoro?' l0 Donge iyie 
ni an ei Wuoro kendo ni Wuoro ni e iya? 
Weche ma awachonu ok gin mana 
wechega awuon. Chutho, Wuoro modak c 
iya ema timo tichne. 1 J Yie koda ka awa- 
cho ni an ei Wuoro kendo Wuoro nie iya; 
to ka ok kamano, to yie kuom ranyisi mag 
honni ma asebedo ka atimo. 12 Anyisi 
adier ni ng'ato ka ng'ato ma nigi yie 
kuoma biro timo gik ma asebedo ka 
atimo. Be obiro timo gik madongo 
moloyo magi, nikech adhi ka Wuoro. 
ls Kendo abiro timo gimoro amora muk- 
wayo e nyinga, mondo eka Wuowi omi 
Wuoro duong'. 14 Unyalo kwaya gimoro 
amora e nyinga kendo abiro time. 

Yesu Osingo Roho Maler 

15 "Ka uhera' to ubiro timo gima 
achiko. 16 Kendo anakwa Wuoro mi 
enomiu Jakony machielo mondo obed 
kodu nyaka chieng' 17 Jak>nyno en Roho 
mar adier, Piny ok nyal yie kode, nikech 
ok ginyal nene kendo gikiaye. Un to ung'- 
cye, nimar odak kodu kendo obiro bet e iu. 
18 Ok abi weyou ka nyithi kiye; abiro biro 
iru. 19 Odong' kinde matin to piny ok bi 
nena tendo. Un to pod ubiro nena, kendo 
ubiro bedo mangima nikech angima. 
20 Odiechieng'no unung'e ni an ei Wuoro; 
kendo ni un e iya, kendo an e iu. 21 Ng'ato 
ang'ata ma nigi chikega kendo matimo 
gima giwacho e ng'ama ohera. Ng'at 
mohera Wuora biro hero, kendo an bende 
abiro here, mi anyisrane." 22 Eka Judas 
(Ok Judas Iskariot) nowachone ni, "To 
Ruoth, ang'o momiyo wan ema idwany- 
isorinwa to ok ne piny?" 23 Yesu nodwoke 
ni, "Ka ng'ato ohera to obiro rito 
wechena, Wuora biro here, kendo wabiro 
biro ire mi walos kar dakwa kode. 
24 Ng'ama ok ohera ok nyal timo gima 
apuonjo. Weche muwinjogi ok gin maga 
awuon, gin mag Wuoro ma noora. 
25 "Gigi duto asenyisou kapod an kodu. 
2fi To Jakony ma en Roho Maler, ma 



Wuoro biro oro e nyinga, biro puonjou 
weche duto, kendo obiro paronu gik moko 
duto ma asenyisou. 27 Aweyonu kuwe; 
kuwe mara ema amiyou. Ok amiu kaka 
piny miyou. Kik uyie chunyu chandre 
kendo kik ubed maluor. 28 "Ne uwinjo ka 
awacho ni, Adhi to abiro duogo iru 
kendo.' Ka dine bed ni uhera to dine 
ubedo mamor ni adhi ka Wuoro, nimar 
Wuoro duong' moloya. 29 Ero asenyisou 
chon kapok mano otimore, mondo ka oti- 
more to uyie. 30 Koro ok abi wuoyo kodu 
aming'a nimar ruodh pinyni biro, to 
oonge gi teko kuoma. 31 Kata kamano 
piny nyaka ng'e ni ahero Wuoro kendo ni 
atimo mana ginono ma Wuora ochika. 
"Biuru koro; wadhiuru." 

Mzabibu Gi Bedene 

An e mzabibu madier, kendo 
Wuora e japur mzabibu. 2 Bedena 
duto maok nyag olemo ong'ado oko, to 
bede duto manyago olemo oloso mondo 
omed nyak moloyo. ;i Un usedoko maler 
nikech wach ma asewachonu. 4 Sikuru 
kuoma kaka an be asiko kuomu. Onge bad 
yicn manyalo nyago olemo kende owuon 
ka ok osiko e mzabibu. Un bende ok unyal 
nyago olemo ka ok usiko kuoma. 5 "An e 
mzabibu, to un e bede. Ka ng'ato osiko 
kuoma kendo an be asiko kuome, to obiro 
nyago olemo mang'eny, nimar onge gima 
unyalo timo ka upogoru koda. 6 Ka ng'ato 
ok osiko kuoma to ochalo gi bad yicn 
motong' oko ma ner. Bad yiende machal 
kamano ichoko kendo idiro e mach mi 
wang'. 7 Ka usiko e iya kendo wechena 
osiko e iu to unyalo kwayo gimoro amora 
ma chunyu gombo mi miu gino. 8 Ka 
unyago olemo mang'eny eka Wuora yudo 
duong', kendo eka unyisoru kaka jopuon- 
jrena adier. 9 "Mana kaka Wuoro osehera, 
e kaka an bende aseherou. Koro sikuru e 
herana. 10 Ka urito chikena to ubiro siko e 
herana, mana kaka an bende aserito chike 
Wuora kendo asiko e herane. 1 'Asenyisou 
wachni mondo morna obed e iu kendo 
mondo mor maru obed moromo chuth. 

I2 Chikna cn ma: Herreuru ng'ato ka ng'a- 
to, kaka an bende ascherou. ls Onge ng'a- 
ma nigi hera maduong' maloyo ma: Ni 
ng'ato chiwo ngimane ne osiepene. 14 Un 
osiepega mana kutimo gik ma achikou. 
15 Koro ok aluongu ni wasumbini nikech 
misumba okia gima ruodhe timo. To alu- 
ongou ni osiepena nimar asenyisou gik 
moko duto mane apuonjora kuom 
Wuora. 16 Un ne ok uyiera. An ema 
nayierou kendo aketou mondo udhi 
unyag olemo- olemo masiko. Eka Wuoro 
nomiu gimoro amora mukwayo e nyinga. 
17 Ma e chikna: Herreuru ng'ato ka ng'ato. 

Piny Ochayo Jopuonjre 

18 "Ka piny ochayou to ng'euru ni an 
ema nochaya mokwongo. 1! 'Ka dine bed 
ni un jo piny to piny dine oherou kaka 
joge owuon. To kaka en, ok un jo pinyni 
to aseyierou mi agolou e piny. Mano 
emomiyo piny ochayou. -°Paruru weche 
ma nawachonu ni, 'Onge misumba 
maduong' moloyo ruodhe motiyone.' 
Omiyo ka an ema gisesanda to un be 
gibiro sandou, kendo ka gimako puonjna 
to puonju be gibiro mako. 2, Gibiro timo- 
nu kamano nikech nyinga, nimar gikia Jal 
ma noora. 22 Ka dine bed ni ne ok abiro mi 
awuoyo kodgi, da ok buch richo oloyogi. 
To koro, ok ginyal badhore ne richogi. 
2;j Ng'ama ochaya ochayo Wuora bende. 
24 Ka dine bed ni ne pok atimo gik maonge 
ng'ato ang'ata mosetimo e diergi, to buch 
richo da ok oloyogi, to sani koro giseneno 
honnigi duto, to eka pod gichaya kaachiel 
gi Wuora bende. 25 To mano osetimore 
mana mondo ochop gima ondiki e chikgi 
ni, 'Ne gichaya maonge gimomiyo.' 26 "Ka 
Jakony ma abiro oronu koa ka Wuoro, ma 
en Roho mar adier maa kuom Wuoro 
nobi, to enotim neno kuoma. 27 To un 
bende nyaka utim nenda, nimar usebedo 
koda nyaka aa chakruok. 

1p\ "Asenyisou gigi duto mondo kik 
O urwcny 2 Giniriembu e sunagogi; 
chutho ndalo biro ma ng'ama nonegu 



notim kamano kaparo ni otiyo ne 
Nyasaye. ,J Ginitim kamano nikech ok 
ging'eyo Wuoro kata an. 4 Asenyisou ma 
mondo ka ndalo ochopo to upar ni nas- 
esiemou motelo. Ne ok anyisou wechegi 
chon nikech ne pod an kodu. 

lij Roho Maler 

r> "Koro adhi ir Jal ma noora, to onge 
ng'ato kuomu mapenja ni, Tdhi kanye?' 
(i Gik ma asewachonu omiyo upong' gi 
kuyo. 7 To anyisou adier ni dhi ma adhigo 
biro kelonu ber. Ka ok adhi, to Jakony ok 
bi bironu; to ka adhi eka abiro oronugo. 
8 Ka enobi, to enomi ketho mar piny 
ng'ere korka richo gi tim makare kod 
kum mabiro: 9 Korka richo nikech ji ok 
oyie kuoma; 10 Korka tim makare nik?ch 
adhi ka Wuoro, kuma ok unyal nenae 
kendo; 1 1 kendo korka kum mabiro, nilech 
ruodh pinyni koro bura oseloyo. 12 "An gi 
mang'eny mamoko monego awachnu, to 
ok unyal ting'ogi duto sani. 1,£J To ka En, 
ma en Roho mar adier, nobi, to enotau e 
adiera duto. Ok enowuo kende owuon; 
enowach mana gima owinjo, kendo 
enonyisu gik mabiro timore nyime. 
I4 Enomiya duong', kokawo kuom gigena 
kaeto omiyo ung'eye. 15 Gig Wuora duto 
gin maga. Mano emomiyo nawachonu ni 
Roho nokaw kuom gigena kaeto omiyo 
ung'eye. If; "Odong' ndalo matin to ok ubi 
nena, to bang'e matin achien ubiro nena 
kendo." 

Kuyo Mar Jopuonjre Biro Lokore 
Mor 

17 Moko kuom jopuonjrene nowacho e 
kindgi giwegi ni, "Kowacho ni, 'Odong' 
ndalo matin to ok ubi nena, to bang'e 
matin achien ubiro nena,' kendo 
ni,'Nikech adhi ka Wuoro' to tiende 
ang'o? 18 Ne gimedo penjore kendgi ni, 
"Kowacho ni, 'Kinde matin' to tiende 
ang'o? Ok wawinj tiend gima owacho." 
19 Yesu noneno ka gidwa penje tiend 
wachno, omiyo nowacho negi ni, "Mit ki 
upenjoru e kindu tiend gima nawacho ka 



127 



YOHANA 17:19 



nawacho ni, 'Odong' ndalo matin to ok 
ubi nena, to bang'e matin achien ubiro 
nena? 20 Anyisou adier ni ubiro goyo 
nduru kendo ubiro ywak ka piny to winjo 
maber. Kuyo to ubiro kuyo, to kata 
kamano kuyo maru biro lokore mor 
achien. 21 Dhako madwa nywolo nyathi 
nyaka muoch kaa nikech sane ochopo; to 
bang' nywolo nyathine, wiye wil gi 
muoch, nikech oraor ni osenywolo dhano 
mangima e piny. 22 Kamano un bende sani 
en sau mar kuyo, to ubiro bedo mamor ka 
ananeu bang'e, kendo onge ng'ama 
nomau mor maru. 23 Chieng'no ok unuk- 
waya gimoro amora. Anyisou adier ni 
Wuora biro miyou gimoro amora muk- 
wayo e nyinga. 24 Nyaka sani pok ukwayo 
gimoro amora e nyinga. Kwauru mondo 
omiu, eka nubed mamor chuth. 25 "Kata 
obedo ni asebedo ka awuoyonu gi ngeclie, 
to ndalo biro maok nawuo kodu kamano, 
to ananyisu maler kuom Wuora. 
2f 'Chieng'no unukwa Wuoro e nyinga. Ok 
awach ni an ema nakwa Wuoro karu. 
27 Ooyo, Wuoro owuon oherou nikech 
usehera kendo useyie ni ne aa ka Nyasaye. 
28 Ne aa ka Wuoro mi adonjo e piny, to 
sani koro aweyo piny kendo adok ka 
Wuoro." 29 Eka jopuonjre Yesu nowa- 
chone ni, "Ero koro iwuoyo kodwa maler 
ma ok itiyo gi ngeche. ao Koro wayie ni 
ing'eyo gik moko duto kendo ni onge 
tiende mondo ng'ato ochandi gi penjo 
mathoth. Mano omiyo wayie ni ne ia ka 
Nyasaye." 31 Yesu nodwokogi ni, "Kare 
ber ka koro uyie! ;52 To ndalo biro k?ndo 
osechopo ma unukerue, ka ng'ato ka ng'a- 
to kuomu ringo dok dalane.Unuweya mi 
adong' kenda, kata kamano ok an kenda, 
nimar Wuora nikoda. ;j;j "Asenyisou gigi 
mondo uyud kuwe moa kuoma. E pinyni 
ubiro bedo gi chandruok. To beduru gi 
chuny motegno! Ascloyo piny." 

Yesu Olamo Ne En Owuon 

Ka Yesu nosetieko wacho weche- 
/ gi, nong'iyo polo kaeto olamo 



kama: "Wuora, saa osechopo. Mi Wiodi 
duong' mondo Wuodi bende omiyi 
duong'. 2 Nimar isemiye loch ewi ji duto 
mondo omi ji duto misemiye ngima 
manyaka chieng'. 3 To ngima manyaka 
chieng' en ma: ni mondo ging'eyi in 
Nyasaye makende maradier, kod Yesu 
Kristo, Jal miseoro. 4 Asemiyi duong' e 
piny kuom tieko tich mane imiya mondo 
atim. 5 To koro, Wuoro, miya duong' e 
nyimi machal gi duong' mane an-go kodi 
ka piny nepok ochakore. 

Yesu Olamo Ne Jopuonjrene 

6 "Asehulo nyingi ne joma ne imiya c 
piny. Ne gin jogi, to ne imiyagi, kendo 
koro girito wachni. "Koro ging'eyo ni gik 
moko duto misemiya oa kuomi. 8 Nimar 
ne amiyogi weche mane imiya kendo ne 
girwakogi. Giseng'eyo gadier ni ne aa iri, 
kendo giseyie ni ne iora. 9 Koro alamonc- 
gi. Ok alam ne piny, to alamo ne joma 
isemiya, nimar gin magi. 10 Giga duto gin 
magi, kendo gigi duto gin maga, kendo 
aseyudo duong' kuomgi. 1 J Koro ndalona 
mag bet e piny orumo, nimar abiro iri, to 
gin pod gin e piny. Wuoro Maler, ritgi gi 
teko mar nying mane imiya, mondo eka 
gibed achiel kaka wan achiel. 12 Ka pod an 
kodgi to nachielogi kendo naritogi maber 
gi nying mane imiya. Onge kata achiel 
kuomgi moselal, mak manajagono ma 
nochanne kethruok mondo eka Ndiko 
ochopi. 13 "Koro abiro iri, to awacho gigi 
kapod an e piny, mondo eka gibed gi 
morna e igi mogundho. ,4 Asemiyogi 
wachni, kendo piny ochayogi, nimar ok 
gin mag pinyni, mana kaka an bende ok 
an mar pinyni. 15 Ok alam mondo igolgi 
oko e piny, to alamo ni iritgi mondo kik 
Ng'ama Rach timncgi marach. 1(i Ok gin 
mag pinyni, mana kaka an bende ok an 
mar pinyni. 17 Pwodhgi gi adierani-ma en 
Wachni. 18 Kaka ne iora e piny e kaka an 
be aseorogi e piny. 19 Kendo koro achi- 
woranegi, mondo eka gin bende gichiwre 
adier. 

Yesu Olamo Ne Ji Duto Movie 

20 "Ok alam ne gin kendgi, to alamo 
bende ne jogo mabiro yie kuoma bang'e 
ka giyalonegi, 21 mondo gibed achiel gin 
duto, yaye Wuoro, mana kaka in e iya 
kendo an e iyi. Mad gin bende gibed e 
iwa, mondo eka piny oyie ni iseora. 
— Asemiyogi duong' ma nimiya, mondo 
gibed achiel kaka wan achiel: 2;3 Ka an e igi 
kendo in e iya. Mad giriwre gibed gimoro 
achiel mondo piny ong'e ni ne iora, kendo 
ni asehcrogi mana kaka isehera. 
24 "Wuora, adwaro ni joma isemiya obed 
koda kama antie, kendo ni gine duong'na 
- duong'no misemiya nikech ne ihera 
kapok nochwe piny. 25 "Wuoro Makare, 
kata obedo ni piny ok ong'eyi, to an to 
ang'eyi, kendo ging'eyo ni ne iora. 
2(i Asehulo negi nyingi, kendo pod abiro 
medo nyiso ji ng'ama in, mondo gibed gi 
hera miseherago, kendo an awuon abed e 

igi.- 

Yesu Omaki 

1q Ka nosetieko lemo, Yesu nowuok 
O gi jopuonjrene, mi ne ging'ado 
holo mar Kidron. Loka mar holono ne 
nitie puodho moro ma yiende mag 
Zeituni notiye, kendo Yesu nodonjo 
kanyo kaachiel gi jopuonjrene. 2 To Judas, 
jal ma nondhoge, nong'eyo kanyo, nikech 
Yesu nejaromoga gi jopuonjrene kanyo. 
3 Omiyo Judas nobiro e puodhono, 
kotelone kidieny mar jolweny kod jotelo 
moko ma noa ir jodolo madongo gi jo 
Farisai. Ne giting'o toje gi teyni kod gig 
lweny ^o kaka Yesu nong'eyo gik moko 
duto ma nebiro timorene, nowuok oko 
mopenjogi ni, "En ng'a mudwaro?" 5 Ne 
gidwoko ni, "Wadwaro Yesu ja 
Nazareth." Yesu nowachonegi ni, "An e 
en." (To jandhok ma Judas nochung' 
kodgi kanyo). fi Ka Yesu nowacho ni, "An 
e en," ne gigoyo okang' gidok chien mi 
gipodho piny. 7 Nochako openjogi ni, "En 
ng'a mudwaro?" Kendo ne ginwoyone ni, 
"Wadwaro Yesu j a Nazareth." 8 Yesu nod- 
wokogi ni, "Donge asenyiou ni an e en. 



Ka an ema umanya to weuru jogi odhi 
mondi." ! 'Mano notimore mondo weche 
ma noyudo osewacho ni, "Pok awito joma 
nimiya kata achiel ochopi." 10 Eka Simon 
Petro, ma noyudo nigi ligangla, nowuod- 
ho liganglane kendo notong'o kodc jatij 
jadolo maduong', mong'ado ite ma 
korachwich oko. ( Nying jatijno ne 
Malkus) n Yesu nochiko Petro kavacho 
ni, "Duok liganglani e ode! Idwa mona 
metho gi okombe ma Wuoro osemiya 
nang'o?" 

Oter Yesu Ir Anas 

12 Eka kidieny mar jolweny gi jatendgi 
kod jotend jo Yahudi nomako Yesu. Ne 
gitweye 13 mi gitere ne Anas, mane en 
wuon chi Kaifa, mane en jadolo maduong' 
higano. 14 Kaifas e ng'ama noyudo osen- 
g'ado rieko ne jo Yahudi ni ne ber ka ng'at 
achiel otho ne ji. 

Petro Okwedo Yesu Mokwongo 

15 Simon Petro gi japuonjre machielo 
noluwo bang' Yesu. To nikech japuonjre 
machielono nejadolo maduong' ong'eyo, 
nodonjo gi Yesu nyaka ei laro mar jadolo 
maduong', 16 to Petro to nodong' karito e 
dhoot oko. Japuonjre machielo ma jadolo 
maduong' nong'eyono noduogo 
mowuoyo gi nyako ma nerito welo 
madonjo mi nokawo Petro gidonjogo iye. 
1 "Nyako ma nenie dhootno nopenjo Petro 
ni, "Donge in be in achiel kuom jopuonjre 
ng'atni, koso ariambo?" Nodwoko ni, "Ok 
an." 18 To nikech piny ne ng'ich, jotich gi 
jotelo nochung' kolworo mach ma noyu- 
do gisemoko mondo gio. Petro bende 
nochung' kodgi kanyo kooyo mach. 

Jadolo Maduong' Omiyo Yesu Penjo 

I9 E thuolono jadolo maduong' 
nomiyo Yesu penjo kuom wach jopuon- 
jrene kod puonjne. 20 Yesu nodwoke ni, 
"Asebedo ka awuoyo e lela ne piny, 
kendo asebedo ka apuonjo ei Sunagoke 
gi Hekalu, kuonde ma jo Yahudi duto 
chokoree. Onge gimoro amora 

masewacho tingling'. 21 En ang'o 
momiyo umiya penjo? Penjuru joma 
oscbedo ka winja. Gin ging'eyo maber 
gima nawacho." 22 Ka Yesu nowacho 
kamano, achiol kuom jotelo ma 
nochung bute nothalo lcmbe kawacho 
ni, "Kamano e kaka inyalo duokojado- 
lo maduong' adier?" 23 To Yesu nod- 
woke ni, "Ka poni awachone gimoro 
amora marach to hul ane gino. To kapo 
nawacho adier to ithala nang'o?" 24 Eka 
Anas nochiwe mondo otere ne Kaifa 
jadolo maduong', kotweye kamano. 

Petro Okwedo Yesu Nyadiriyo 
Kendo Nyadidek 

25 Ka noyudo Petro pod ochung' oyo 
mach, negipenje ni, "Idagi ni ok in 
achiel kuom jopuonjrene, koso iyie?" 
Nodagi kowacho ni "Ok an." 2f Achiel 
kuom jotich jadolo maduong' mane en 
wat ng'at ma Petro nong'ado ite cha, 
nochome tir, kapenje ni, "Donge nende 
aneni kode e puoth Zeituni?" 27 To 
Petro nochako okwer kendo, kendo gi 
kanyono thuon gweno nochako kok. 

Yesu E Nyim Pilato 

28 Eka jo Yahudi nogolo Yesu leplep 
motere ka Pilato. Sechego koro piny 
nosechako yawore, omiyo jo Yahudi ne ok 
odonjo ei dala ruoth, mondo kik gidok 
mogak. Ne gidwaro ni gicham Pasaka ka 
giler. 29 Omiyo Pilato nowuoknegi oko 
mopenjogi ni, "Ng'atni udonjone gi ketho 
mage?" 30 Ne gidwoke ni, "Ka da bed ni ok 
en jaketho to dine ok wakele e nyimi ka." 
31 Pilato nowacho ni, "Kaweuru un uwegi 
udhi ung'adne fcura gi chiku uwegi." To 
jo Yahudi nodagi, ka giwacho ni, "Wan 
waonge gi teko mar ng'ado ne ng' ato 
buch tho." 32 Mano notimore mondo 
weche Yesu ma noyudo osewacho kuom 
tho ma nobiro thogo ochopi. 3;j Eka Pilato 
nodok ei laro mar ng'ado bura, kendo 
nogwelo Yesu ire mopenje ni, "In e 
Ruodh jo Yahudi ?" 34 Yesu nopenje ni, 
"Gima ipenjano oa e pachi iwuon koso 



jomoko nono emowachonigo kuoma ?" 
35 Pilato nodwoke ni, "Iparo ni an be an ja 
Yahudi? Jou iwuon gi jodolou madongo 
ema oketi e lweta. Nyisa, en ang'o miseti- 
mo?" 36 Yesu nodwoko ni, "Pinyruodha ok 
en mar pinyni. Ka da bed ni en, to jotich- 
na dine ogore mi gitamo jo Yahudi maka. 
To koroni, pinyruodha oa kamachielo." 
37 Pilato nowacho ni, "Karc in ruoth?" 
Yesu noduoko ni, "In kare kuom wacho ni 
an ruoth. Chutho mano e gimomiyo 
nonywola, kendo mano emomiyo ne abiro 
e pinyni, mondo atim neno kuom adiera. 
Ng'ato ka ng'ato ma jakora adiera winja." 
;J8 " Pilato nopenje ni, "Adiera en ang'o?" 
Bang' penjo kamano to nochako odok oko 
ir jo Yahudi, mi owacho negi ni, "Ok 
ayudo ketho kata achiel kuom ng'atni 
minyalo ng'adnego bura. 39 To kaka en 
kitu mondo agonynu achiel kuom joma 
otwe e kinde mag Pasaka, duher mondo 
agonynu 'ruodh jo Yahudi' koso?" "^To 
ne gikokne matek, ka giwacho riat ni, 
"Ooyo, ok en! Baraba ema imiwa!" To 
Baraba ne en jajimb tulo. 

Ongadne Yesu Bura Mondo Ogure 

1^ Eka Pilato nokawo Yesu mokete 
%y mondo orodhe. 2 Jolweny nokado 
osimbo mar kuthe kendo ne giketo e wiye. 
Ne girwakone kandho makwar, 3 kendo ne 
gisiko ka gidhi ire saa ka saa ka giwa- 
chone ni, "Ruoth jo Yahudi, misawa!" 
Kendo ne githalo lcmbe. 4 Pilato nochako 
owuok oko kendo mowacho ne jo Yahudi 
ni, "Neuru, eri akele e nyimu mondo 
ung'e ni ok ayudo ketho kata achiel 
kuome minyalo ng'adnego bura." 5 Ka 
Yesu nowuok oko korwako osimbo mar 
kudho gi kandho makwar, Pilato nowa- 
cho negi ni, "Ng'atno eri!" 6 Ka jodolo 
madongo gi jotendgi nonene, ne gikok 
matek ni, "Gure! Gure!" To Pilato nowa- 
cho negi ni, "Kaweuru un uwegi udhi 
unege. An ok ayudo ketho moro amora 
kuome minyalo ng'adonego bura." 7 To jo 
Yahudi nokone koramo ni, "Wan gi chik, 
kendo kaluwore gi chikwano, nyaka otho, 

nikcch noketore ni en Wuod Nyasaye." 
8 Ka Pilato nowinjo mano, luoro nomedo 
make moloyo, 9 omiyo nochako odok e 
pare kendo, mopenjo Yesu ni, "In 
jakanye?" To Yesu ne ok oduoke. 10 Pilato 
nowachone ni, "Idagi wuoyo koda 
nang'o? Be ing'eyo ni an gi teko ma anya- 
lo gonyigo kata gurigo?" 11 Yesu nod- 
woko ni, "Ok dine ibedo gi teko moro 
amora kuoma ka da bed ni ok omiyigo 
koa malo. Kuom mano ng'ama noketa e 
lweti nigi ketho maduong' moloyo richo 
misetimo." 12 Kochakore sechego, Pilato 
notemo gonyo Yesu, kata kamano jo 
Yahudi nomedo kok matek ka giwacho ni, 
"Kiweyo ng'atni thuolo modhi to ok in 
osiep Kaisar. Ng'ato ka ng'ato ma ketore 
ni en moth kedo gi Kaisar." 13 Ka Pilato 
nowinjo mano, nogolo Yesu oko kendo 
nobet piny e kome mar ng'ado bura kama 
iluongo ni Laro moting'ore malo mar kidi 
(miluongo gi dho Aramia ni Gabatha). 
14 Ne en chieng' ikruok mar jumb Pasaka, 
kar saa auchicl. Pilato nowacho ne jo 
Yahudi ni, "Neyeuru Ruodhu e !" 15 To ne 
gikok ni, "Gole e wang'wa! Gole e 
wang'wa! Gure !" Pilato nopenjogi 
ni,"Udwaro ni agur ruodhu?" Jodolo 
madongo nodwoko ni, "Wan waonge gi 
ruoth machielo mak mana Kaisar kende. 
1<; Eka Pilato nochiwe negi mondo gigure. 

Ogur Yesu 

Omiyo jolweny nokawo Yesu odhigo. 
17 Yesu nowuok kanyo koting'o msalape 
owuon nyaka kar Hanga Wich (miluongo 
gi dho Aramia ni Golgotha). 18 Ne gigure 
kanyo, kaachiel gi jomoko ariyo, ka moro 
nie bathe koni to moro ni kocha, to Yesu 
giketo e diere. 19 Pilato ne nigi milome 
moro ma nondiko kaeto oguro ewi msal- 
aba gimalo. Nondike ni "YESU JA 
NAZARETH, RUODH JO YAHUDI," 
-°Jo Yahudi mang'eny nosomo ndikoni, 
nimar kama nogure Yesu ne ni machieg- 
ni gi dala maduong', kendo milomeno 
nondiki e dho Aramia, gi Latin kod Grik. 
21 To jodolo madongo mag jo Yahudi nok- 



wedo gima ne Pilato ondikono ka giwa- 
cho ni, "We ndiko ni 'Ruodh jo Yahudi,' 
ndik ni, ng'atni noketore ni en ruodh jo 
Yahudi." 22 Pilato nowacho ni, "Gima 
asendiko, asendiko." 2;j Ka jolweny noguro 
Yesu, ne gikawo lepe mi gipoge ding' wen, 
kaeto gipogore moro ka moro, kargi ji 
ang'wcn. Lawe mar abola kende ema ne 
giweyo. En ne oonge gi wang' usi, to not- 
wang'e machalre, chakre malo nyaka 
piny 24 Ne giwacho e kindgi giwegi ni, 
"En kik wayieche. Wagxiru ombulu 
mondo wang'e ng'ama kawe e dierwa." 

Mano notimore mondo Ndiko ochopi 
ma nowacho ni, 

Ne gipogore lepa e kindgi giwegi 

kendo ne gigoyo ombulu ne 

nangana." 

Koro mano e gima ne jolweny otimo. 
-%lin Yesu gi nyamin min-gi ma Maria 
ma chi Kiliopa kod Maria Magdala jo 
nenikanyo. 2f; Ka Yesu noneno mamane gi 
japuonjre ma nohero kochung' machiegni 
kanyo, nowachone mamane ni, "Mama, 
neye wuodi!" 27 Nowacho bende ne 
japuonjreno ni, "Neye meru!" Chakre 
chieng'no Japuonjreno nokawe odhi kode 
dalane owuon. 

Tho Mar Yesu 

28 Bang'e, ka koro nong'eyo ni gik 
moko duto osetimore kaka dwarore, 
mondo Ndiko ochop kare, Yesu nowacho 
ni, 'Riyo oloya." 29 To ne nitie puk kong 
andwayo kanyo, omiyo ne gibudo siponj e 
iyc kaeto gichuoyo sipanjno ewi ket yiend 
sawo sawo, kendo ne gichore nyaka dho 
Yesu. 30 Ycsu nobilo gino kaeto owacho ni, 
"Orumo." Eka nolung'o wiye kendo 
noweyo chunye oa odhi. 31 To chieng'no 
ne en chieng' ikruok, kendo kinyne 
nonego obedi chieng' mowal ma en 
Sabato. Nikcch jo Yahudi ne ok dwar 
mondo owe ringruogc koliero e msalaba 
chieng' Sabato, ne gikwayo Pilato mondo 
one ni otur tiende joma nogur, kendo ni 
olor ringruogego piny. 32 Omiyo jolweny 

nobiro moturo tiend ng'at mokwongo ma 
nogur gi Yesu, kod tiendc ng'at machielo 
bende. 33 To kane gibiro ir Yesu mi giyu- 
do ni nosetho, ne ok gituro tiendene. 
iJ4 Kar timo kamano to achiel kuomjol- 
wenygo nochuoyo ng'et Yesu gi tong', mi 
remo gi pi obubni kaa kanyo. 35 Ng'ama 
noneno ka gigo timore ema ochiwo 
nenoni kendo nende en adier. Ong'eyo ni 
owacho adiera, kendo ohulo wechegi 
mondo un bende uyie. 36 Gigi notimore 
mondo Ndiko ochop kare, ni, "Onge kata 
chokene achiel ma notur." 37 Ndiko 
machielo be wacho ni, "Ginichom wenge- 
gi kuom Jal mane gichuowo gi tong'." 

Ik Mar Yesu 

;j8 Bang'e Josef ja Arimathea nokwayo 
Pilato ringre Yesu. Josef ne en japuonjre 
Yesu to nobedo kamano Hng'ling' nikech 
noluoro jo Yahudi. Ka Pilato nosemiye 
thuolo to nobiro mokawo ringrene odhi- 
go. 39 Ne gin gi Nikodemo, jal ma nose- 
galimo Yesu gotieno. Nikodemo nokelo 
manemane moru gi subili manyalo romo 
kilo piero adek gang' wen. *°Ne gikawo 
ringre Yesu mi giwiro gi modhigo kaeto 
giboye gi lewni mayom molir olir, kaka 
chik jo Yahudi mar ik ne dwaro. 41 To 
kama ne gigure Yesuno ne nitie puodho 
moro, kendo ei puodhono ne nitie bur-ik 
mapod nyien, ma nepok opielie ng'ato. 
42 Nikech ne en odicchieng jo Yahudi mar 
ikruok, kendo nikech bur-ik ne ni 
machiegni, ne gipielo Yesu kanyo. 

Bur-ik Modong' Nono 

Odicchieng' mokwongo mar 
Juma, kogwen, ka piny ne pod 
olil, Maria Magdala nodhi e bur-ik, mi 
noneno ka kidi nosegol oko e dho bur. 
2 Omiyo noringo modhi ir Simon Petro 
kod japuonjre machielo ma Yesu nohero, 
kendo nowachone gi ni, "Gisekawo Ruoth 
gigole e bur-ik, kendo wakia kama gike- 
tee!" 3 Kuom mano, Petro gi japuonjre 
machielono nowuok ochiko kuma bur-ik 
ne nitie. 4 Ne giringo giduto, to japuonjre 



machielono noyombo Petro, mi nokuon- 
gone chopo e bur-ik. ''Nokulore mong'i- 
cho, kendo noneno lewni mayom molir 
olir kod law ik ma nonalgo wi Yesu ka nie 
i bur kanyo.To kata kamano ne ok odonjo 
ciye. 6 Eka Simon Petro, ma nclawe chien, 
be notundo. En to nodonjo nyaka ei bur- 
ik, mi noneno lewni mayom molir-olir ka 
nikanyo, 7 kaachiel gi law ik ma nonalgo 
wi Yesu. Nangano noban maber, kendo ne 
en kar kende, mopogore gi kama lewni 
mayom molir olir ne nitie. 8 Mogik, 
japuonjre machielo, ma nokuongo chopo 
e bur ikno, be nodonjo ei bur mi noneno 
kendo noyie. 9 (Nyaka e thuolono ne pok 
ging'eyo, koa e Ndiko, ni nochuno ni Yesu 
nyaka ne chier mi aa kuom joma otho.) 

Yesu Ofwenyore Ne Mariam 
Magdala 

,0 Eka jopuonjrego nodok e miechgi, 
11 to Mariam to nochung' oko but bur-ik 
kaywak. Ka noyudo oywak, nokulore 
mong'iyo i bur- ik, 12 kendo noneno 
malaike ariyo morwakore marachar, 
kobet piny kama ringre Yesu nopielie, ka 
moro ni yo kawiye, to machielo ni yo ka 
tiende. KS Nc gipcnje ni, "Mama, iywago 
ang'o?" Nowacho negi ni, "Gisekawo 
Ruodha gidhigo, to akia kama giketee." 
l4 Bang' wacho kamano, nolokore ong'iyo 
ng'eye, kendo noneno Yesu kochung' 
kanyo, to ne ok ong'eyo ni en Yesu. 
15 Yesu nowachone ni "Mama, iywago 
ang'o? Imanyo ng'a?" To en ka noparo ni 
jarit puodhono ema loso kode, nowachone 
ni, "Jaduong, ka dipo ni in ema ne ikawe 
idhi kode to nyisa kama iscketee, mondo 
adhi akawe." 16 Yesu noluonge ni, 
"Maria!" Nolokore ire kendo noluongo 
matek gi dho jo Aram ni, "Raboni!" (ma 
tiende en Japuonj). 17 Yesu nowachone ni, 
"Kik imula, nimar pok adok ka Wuora. To 
dhi ir owetena mondo inyisgi ni, "Adok ir 
Wuora ma en Wuoru un bende, kendo 
Nyasacha ma en Nyasachu." 18 Maria 
Magdala nodhi ir jopuonjre monyisogi 
wach maber ni: "Aseneno Ruoth!" Kendo 

nowacho negi ni nosenyise wechegi. 

Yesu Ofwenyore Ne Jopuonjrene 

19 Odhiambo mar odiechieng' mok- 
wongono, ka noyudo jopuuonjre ochoko- 
re kanyachiel, kendo nc giloro dhoudi 
nikech ne giluoro jo Yahudi, Yesu nobiro 
mochung' e diergi kendo nowacho negi 
ni, "Okweuru!" 20 Bang' wacho mano, 
nonyisogi bedene gi ng'etne. Jopuonjre ne 
mor mokalo ka negineno Ruoth. 21 Yesu 
nochako owacho negi kendo ni, "Beduru 
gi kuwe! Mana kaka Wuora oseora ekaka 
an bende aorou." 22 Bang' wacho negi 
mano to noyweyo kuomgi, kaeto owacho 
negi ni, "Nwang'uru Roho Maler. 
23 Ng'ato ang'ata muweyone richone 
nowenegi, to ka ok uweyo negi to ok 
nowenegi." 

Yesu Ofwenyore Ne Thomas 

24 Sama Yesu nobirono noyudo ka 
Thomas (Ma niluongo ni Didimas) ma en 
achiel kuom ji apar gariyo, ne onge kod 
jopuonjre. 25 Omiyo jopuonjre mamoko 
nokone ni, "Waseneno Ruoth!" To nowa- 
cho negi ni, "Ka ok aneno kuonde ma 
musmal nochuowo e bedene mi aketo lith 
lweta e buche mag musmandego, lendo 
asoyo lweta e ng'etne, to ok abi yie wach- 
no." 2<i Bang' juma achiel, jopuonjre ne nie 
i ot lendo, to chieng'no Thoma ne nikod- 
gi. Kata obedo ni dhoudi nolor, Yesu 
nobiro mochung' e diergi mowacho ni, 
"Okweuru!" 27 Eka nowachone Thoma ni, 
"Ket lith lweti kae kendo nee bedena. 
Chor badi kuoma kae iketi e ng'etna. We 
bedo ng'ama riwo gi kiawa, bed ng'ama 
yie!" 28 Thoma nowachone ni, "Nyasacha 
kendo Ruodha!" 29 To Yesu nonyise ni, 
"Inena emomiyo iyie, to ogwedh joma 
pok onena to oseyie." 30 Yesu notimo 
timbe bono mamoko mang'eny ka jop- 
uonjrene neno, ma ok ondiki e bugni. 
31 To magi ondiki mondo uyie ni Yesu e 
Kristo ma Wuod Nyasayc, kendo mondo 
ka uyie kamano to ubed gi ngima e 
nyinge. 



Yesu Omiyo Jopuonjrene Omako 
Rech Mang'eny 

21 Bang' ka gigo nosetimore, Yesu 
J. nochako onenore kendo ne jop- 
uonjrene e tic Nam Tiberia. To nen- 
ruokne kodgi nobet kama: 2 Simon Fttro, 
Thoma (ma niluongo ni Didimas), 
Nathaniel mane aa Kana e piny Galili, 
yawuot Zebedi, kod jopuonjre mamoko 
ariyo, noyudo ochokore kaachiel. 3 Simon 
Petro nowacho negi ni, "Adhi lupo", 
kendo ne giwachone ni, "Wan be wadhi 
kodi." Omiyo negiwuok gidhi kendo ne 
gidonjo ei yie. To otienono duto onge 
gima negimako. 4 Okinyi kogwen, Yesu 
nochung' e dho nam. To ok neging'eyo ni 
ne en Yesu. 5 Noluongogi ni, "Osicpe, be 
unie gi rech moro?" Ne giduoke ni, 
"Ooyo." 6 Nowacho negi ni, "Boluru gogo 
mau yo bat k)rachwich mar yie to ubiro 
yudo moko." Ka negitimo kamano,ywayo 
gogo nyaka ei yie notamogi, nikech rech 
ne ng'eny mohewogi ywayo. 7 Eka 
japuonjre ma Yesu nohero nowacho ne 
Petro ni, "En Ruoth!" Saa nogono ma 
Simon Petro nowinje kowacho ni, "En 
Ruoth," notweyo lawe mar abola e nun- 
gone (nimar noyudo osegole oko) mi 
nochikore ei pi. 8 Jopuonjre mamoko to ne 
luwo bang'e ka gin ei yie, kendo ka giy- 
wayo gogo ma rech opong'o, nimar ne 
koro ok gin mabor gi dho nam, (nodong 
negi mita piero ochiko kcnde to gichopi.) 
9 Ka negigowo, ne gineno maj makaa 
maliel ka nikanyo gi rech e wiye, kod 
makati moko. 10 Yesu nowachonegi ni, 
"Kelie uru moko kuom rech ma ua mako- 
go." 11 Simon Petro nodonjo ei pi, mi noy- 
wayo gogo nyaka dho wath. Nopong' gi 
rech 153 madongodongo, to kata neging'e- 
ny kamano to gogo ne ok oyiech. 12 Yesu 
nowacho negi ni, "Suduru machiegni 
ugagi." Onge japuonjre kata achiel ma 
nohedhore penje ni, " In ng'a?" Ne 
ging'eyo ni ne en Ruoth. ls Yesu nobiro 
mokawo makati omiyogi, kendo rech 
bende nomiyogi kamano. 14 "Ma koro ne en 
kinde mar adek ma Yesu nofwenyore ne 

jopuonjrene bang' ka nosechiere oa kuom 
joma otho. 

Yesu Oehako Oguro Petro 

ir> Ka negisetieko chicmo, Yesu nowa- 
cho nc Simon Petro ni, "Simon wuod 
Johana, be ihera adier moloyo magi?" 

Nowachone ni, "Ee, Ruoth, ing'eyo ni 
aheri." 

Yesu nowachone ni, "Kare pidh 
nyiromba." 1(i Nochako openje kendo mar 
ariyo ni, "Simon wuod Johana, be ihera 
adier?" 

Nowachone ni, "Ee, Ruoth, ing'eyo ni 
aheri." 

Yesu nokone, "Kare rit romba." 

1 "Nowachone mar adek ni, "Simon 
wuod Johana, be ihera adier?" 

Petro nokuyo nikech Yesu nopenje mar 
adek ni, "Be ihera adier:" 

Nowachone ni, "Ruoth, in ing'eyo gik 
moko duto. Ing'eyo ni aheri" 

Yesu nokone ni, "Kare pidh romba. 
18 Anyisi adier ni ka nepod itin to nir- 
wakori kendi kendo ini idhi kamoro 
amora mihero; to kibiro doko moti to 



ibiro rieyo bedeni ne ng'ama chielo ma 
biro rwakoni lepi mi teri kuma ok idwa 
dhiye." 19 Yesu nowacho mano mondo 
onyisgo kit tho ma Petro ncbiro miyo- 
go Nyasayc duong'. Eka nowachone ni, 
"Luwa!" 20 Petro nolokore moneno 
japuonjre ma Yesu nohero kaluwogi. 
(En e jal ma noyiengore e kor Yesu 
kane gilworo mesa gichamo ohiu, 
kendo ma nowacho ni, "Ruoth, en ng'a 
madwa ndhogi?" 21 Ka Petro noncnc, 
nopenjo ni, "Ruoth, to ng'atni to?" 
22 Yesu nodwoke ni, "Ka adwaro ni osik 
kongima nyaka aduogi to mano chandi 
nang'o? ne ni iluwa!" 23 Nikech wachni, 
wach nolandore ni japuonjreno ne ok bi 
tho ngang', to en nowacho mana ni, 
"Ka adwaro ni osik kongima nyaka 
aduogi, to mano chandi nang'o?" 24 Ma 
e japuonjre ma koro timo neno kuom 
gigi kendo en bende ema nondikogi 
piny. Wang'eyo ni nende en adier. 
25 Yesu notimo gik mang'eny mamoko. 
Ka dine ndik piny moro ka moro kuom- 
gi, to an gi ratiro ni kata piny duto ok 
doromo kano huge duto ma dine ondi- 
ki. 



